title: UG-saattueet

text: Liittoutuneiden sotamateriaali kuljetettiin vuodesta 1939 alkaen Pohjois-Amerikasta Britteinsaarille HX-saattueilla ja hitaammilla SC-saattueilla vuodesta 1940 alkaen. Näiden saattueiden suojaamisesta vastasivat Britannian ja Kanadan kuninkaalliset laivastot. Yhdysvaltain laivaston alukset osallistuivat vähäisessä määrin saattueiden suojaamiseen syyskuusta 1941 huhtikuuhun 1943. UG-saattueet luotiin toiselle suoremmalle huoltoreitille tukemaan erityisesti Pohjois-Afrikan maihinnousua ja sitä seuranneita taisteluita. Ensimmäinen saattue UGF 1 oli samalla maihinnoususaattue, joka lähti 24. lokakuuta 1942 ja se saapui määränpäähänsä 8. marraskuuta. Tunnuksen F merkitsi nopeaa (). Seuranneet itään ja länteen matkanneet saattueet muodostivat neljä eri sarjaa alkaen numerosta kaksi.


title: UG-saattueet

text: Suurin piirtein kuukausittain lähti saattue Hampton Roadsista. Ensimmäinen oli UGF 2 2. marraskuuta 1942 Casablancaan. Saattueet UGf 4 - UGF 10 päätyivät Oraniin ja saattueesta UGF 11 alkaen määränpäänä oli Napoli. Viimeinen nopea saattue UGF 22 saapui 8. huhtikuuta 1945 Oraniin. Kaikkiaan 382 alusta matkasi kaikkiaan 26 saattueessa, joista ei upotettu ainuttakaan.


title: UG-saattueet

text: Keskimäärin lähti noin kaksi hidasta saattuetta Hampton Roadsista kohti Pohjois-Afrikkaa.


title: UG-saattueet

text: Kaikkiaan 335 alusta palasi Yhdysvaltoihin näin numeroitujen 24 saattueen mukana. Ensimmäinen GUF 2 lähti Casablancasta 29. marraskuuta 1942 ja viimeinen GUF 22 Oranista 16. huhtikuuta 1945. Lisäksi oli joitakin lisäsaattueita kuten GUF 2A, GUF 15B ja GUF 17B. Näistä saattueista ei upotettu yhtään alusta.


title: UG-saattueet

text: Noin 5200 alusta palasi Yhdysvaltoihin muodostaen 98 hidasta saattuetta. Ensimmäinen oli GUS 2 Oranista 21. joulukuuta 1942 ja viimeinen GUS 92 Oranista 27. toukokuuta 1945. Atlantilla ei saattueista upotettu aluksia, mutta Välimerellä upotettiin viisi.


title: UG-saattueet

text: Yhdysvaltain laivasto vastasi saattueiden suojaamisesta Atlantilla ja Britannian kuninkaallinen laivasto Välimerellä.


title: Polkupyöräpataljoona

text: Polkupyöräpataljoona on ollut keveän ja nopeasti liikkuvan jalkaväen joukkoyksikkömuoto, jota on yhdessä ratsuväen kanssa käytetty nopeisiin liikkeisiin mm. suojajoukoissa. Polkupyöräjoukkoja Suomessa oli mm. osasto Brandensteinilla Suomen sisällissodassa huhti-toukokuussa 1918.


title: Polkupyöräpataljoona

text: Itsenäisessä Suomessa tavallinen jalkaväki kulki marssien, kun taas jääkärijoukot olivat varustetut polkupyörillä.


title: Polkupyöräpataljoona

text: Nimitys "jääkäri" on ollut käytössä myöhemminkin nopealiikkeisille joukoille mm. jääkäriprikaati-91:ssä erotuksena jalkaväkiprikaati-80:sta, jossa näiden ero liikkuvuudessa tuli esille siinä, että edellinen liikkui miehistökuljetusvaunuilla, kun taas jälkimmäinen traktoreiden lavoilla.


title: Polkupyöräpataljoona

text: Polkupyöräpataljoonan ensimmäinen nimitys suomen kielellä oli pyöräilijäpataljoona.


title: Päivätär (sanomalehti)

text: Päivätär oli Helsingissä vuosina 1863–1865 ilmestynyt sanomalehti.


title: Päivätär (sanomalehti)

text: Ruotsinkielistä "Barometerniä" julkaissut Ernst Linder perusti "Päivättären" vuoden 1863 valtiopäivien edellä. Se oli ensimmäinen suomenkielinen liberaalilehti, joka vaati "Helsingfors Dagbladin" tavoin perustuslaillisia uudistuksia, mutta korosti kielikysymyksessä suomen ja ruotsin tasa-arvoa. Kerran viikossa ilmestynyt lehti sai nopeasti lähes tuhat tilaajaa eri puolilta maata, mutta valtiopäivien jälkeen sen levikki laski kolmanneksella.


title: Päivätär (sanomalehti)

text: Linder luopui "Päivättären" toimittamisesta vuoden 1865 alussa, mutta sen julkaisemista jatkettiin vuoden loppuun saakka Abraham Nylanderin johdolla. Sen jälkeen lehti yhdistettiin "Suomettareen", jonka toimittajaksi myös Nylander siirtyi.


title: Päivän Uutiset (STP)

text: Päivän Uutiset oli Helsingissä vuosina 1973–1975 ilmestynyt sosialistisen työväenpuolueen sanomalehti.


title: Päivän Uutiset (STP)

text: Lehti perustettiin SDP:hen sulautuneen TPSL:n "Päivän Sanomien" jatkajaksi. "Päivän Sanomien" omaisuus siirrettiin Aarre Simosen johtamalle uudelle säätiölle ja sen koneet ja kalusto myytiin Kirjapaino Kursiivi Oy:lle, jossa säätiö oli yhtenä omistajana. Viidesti viikossa ilmestyneen lehden päätoimittajana työskenteli Sulo Kivinen.


title: Päivän Uutiset (STP)

text: "Päivän Uutiset" oli alusta lähtien tappiollinen julkaisu. Se lopetettiin vuoden 1975 eduskuntavaalien jälkeen, joissa STP ei saanut yhtään kansanedustajaa. Kirjapaino Kursiivi Oy siirtyi samalla SKP:n vähemmistön omistukseen.


title: Vaasan Sanomat (1912–1913)

text: Vaasan Sanomat oli Vaasassa vuosina 1912–1913 ilmestynyt sanomalehti.


title: Vaasan Sanomat (1912–1913)

text: Toimittaja A. F. Schütz perusti "Vaasan Sanomat" samana vuonna lakanneen "Pohjanmaan" tilalle. Lehti oli linjaltaan nuorsuomalainen, mutta virallisesti siitä ei tullut riitaisan puolueen äänenkannattajaa. Kahdesti viikossa ilmestynyt lehti lopetettiin taloudellisesti kannattamattomana.


title: Vaasan Sanomat (1897–1899)

text: Vaasan Sanomat oli Vaasassa vuosina 1897–1899 ilmestynyt sanomalehti.


title: Vaasan Sanomat (1897–1899)

text: Waldemar Sandmanin kirjapaino perusti "Vaasan Sanomat" ruotsinkielisen "Wasa Tidningin" sisarlehdeksi. Se oli linjaltaan suomenmielinen ja hengeltään kristillissiveellinen. "Vaasan Sanomat" kärsi tappion kilpailussa Ossian Ansaan "Pohjalaisen" kanssa ja yhtiön molemmat lehdet lopetettiin vuoden 1899 vaihteessa. Kahdesti viikossa ilmestyneen lehden päätoimittajana työskenteli N. J. Ahlman.


title: Vaasan Sanomat (1878–1881)

text: Vaasan Sanomat oli Vaasassa vuosina 1878–1881 ilmestynyt sanomalehti.


title: Vaasan Sanomat (1878–1881)

text: Suomenmielisten "Vaasan Sanomien" kustantaja oli kirjanpainaja F. W. Unggren, joka julkaisi myös ruotsinkielistä "Vasabladetia". Lehtori Erkki Almbergin sivutöinään toimittama lehti jäi tappiolle kilpailussa sisällöltään paremman ja aatteellisesti terävämmän "Vaasan Lehden" kanssa. Kerran viikossa ilmestyneen lehden julkaiseminen päättyi sen oman ilmoituksen mukaan toimittajapulaan.


title: Vaasan Sanomat

text: Vaasan Sanomat -nimisiä lehtiä on kolme:


title: Savo (sanomalehti)

text: Savo (vuonna 1891 "Savotar", vuosina 1891–1903 "Uusi Savo" ja vuosina 1904–1909 "Otava") oli Kuopiossa vuosina 1878–1972 ilmestynyt sanomalehti.


title: Savo (sanomalehti)

text: Kuopion suomenmieliset perustivat "Savon" kielipoliittisesti laimean "Tapion" kilpailijaksi. Vuonna 1887 toimittajiksi tulivat Juhani ja Pekka Brofeldt, joiden aikana lehden linjaksi muodostui radikaali nuorsuomalaisuus. Sensuuri lakkautti "Savon" vuonna 1891. Sen tilalle perustettiin ensin "Savotar" ja sitten "Uusi Savo". Välivaiheessa ilmestyi vuoden ajan myös Pekka Brofeldtin toimittama "Savon Viikkolehti". "Uusi Savo" lakkautettiin helmikuun manifestin jälkeen vuonna 1899. Päätös ei koskenut lehden kolmipäiväistä painosta, mutta sekin lakkasi toukokuussa 1903, kun toimittajat Pekka ja Kalle Brofeldt karkotettiin maasta.


title: Savo (sanomalehti)

text: Kaupungin nuorsuomalaiset saivat lehden tilalle V. A. Marjasen julkaiseman "Otavan", joka oli aluksi linjaltaan hyvin varovainen ja epäpoliittinen. Vähitellen siitä kehittyi kaupungin liikemiespiirien lehti, jonka ainoa asia oli perustuslaillinen vastarinta. Nuorsuomalaisten puolueriitoihin kyllästynyt Marjanen myi lehden Kuopion Uudelle Kirjapainolle, joka alkoi julkaista sitä vuoden 1910 alusta jälleen "Savo"-nimisenä.


title: Savo (sanomalehti)

text: Suomen sisällissodan jälkeen "Savo" kannatti tasavaltaa kaupungin nuorsuomalaisten enemmistön ollessa monarkian kannalla. Liikemiehet Janne Vartiainen ja Lauri Hallman ostivat syksyllä 1918 lehden julkaisuyhtiön osake-enemmistön, minkä jälkeen "Savosta" tuli kokoomuksen äänenkannattaja. 1920-luvun lopulla kokoomus hankki lehden kokonaan omistukseensa, ja vuoteen 1947 saakka sen päätoimittaja työskenteli myös puolueen piirisihteerinä. Kustannusyhtiöksi tuli Kirjapaino Oy Savo vuonna 1942.


title: Savo (sanomalehti)

text: Sivistyneistöön vedonnut "Savo" oli aluksi Kuopion kaupungin ykköslehti, mutta maaseudulla se kärsi tappion kilpailussa "Savon Sanomien" kanssa. Toisen maailmansodan jälkeen "Savo" jäi myös Kuopion kakkoslehdeksi, jota ylläpidettiin kirjapainoyhtiön tuotoilla. Yhtiön muututtua tappiolliseksi se joutui "Savon Sanomille", joka lakkautti lehden.


title: Savo (sanomalehti)

text: Lehti ilmestyi vuonna 1879 kerran, vuodesta 1880 lähtien kahdesti, vuodesta 1891 kolmesti, vuodesta 1898 kuudesti, vuodesta 1899 kolmesti, vuodesta 1908 kuudesti, vuodesta 1910 kolmesti, vuodesta 1920 kuudesti, vuodesta 1951 seitsemästi ja loppuvaiheessa viidesti viikossa. Sen levikki oli 5 000 kappaletta vuonna 1899, 10 800 kappaletta vuonna 1923, 17 500 kappaletta vuonna 1955 ja 14 386 kappaletta vuonna 1971. Päätoimittajina työskentelivät August Kuokkanen (1879–1886), Juhani Brofeldt (1887–1889), Pekka Brofeldt (1890–1903), V. A. Marjanen (1904–1909), Mikko Puhakka (1910–1911), Jaakko Laurila (1911–1914 ja 1917–1918), Yrjö Eränen (1914–1916), Tatu Nissinen (1917), Edvard Vaarama (1918–1920), Juhana Wilhelm Tuura (1920–1922), Albert Paavilainen (1922–1926), A. A. Niskala (1926–1929), Heikki Kokko (1929–1931), Niilo Vapaavuori (1931–1935), Jalmari Lampela (1935–1942), Yrjö Leiwo (1942–1950 ja 1954), Pentti Lyytinen (1950–1954) ja Paavo Eerikäinen (1954–1972).


title: Camille (vuoden 1926 elokuva)

text: Camille () on vuonna 1926 ensi-iltansa saanut Fred Niblon ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Gilbert Roland.


title: Camille (vuoden 1926 elokuva)

text:
Marguerite Gautier on kurtisaani Pariisissa. Hän rakastuu syvästi nuoreen mieheen Armand Duvaliin. Kun Armandin isä pyytää Margueritelta, ettei hän pilaisi Armandin uratoiveita ja asemaa avioitumalla hänen kanssaan, Marguerite myöntyy ja jättää rakkaansa. Kun Marguerite on köyhä ja kuolemansairas, hän saa selville, että Armand ei ole koskaan tukahduttanut rakkauttaan häntä kohtaan.
"Camille" perustuu Alexandre Dumas nuoremman romaaniin (1848) ja näytelmään (1852) "Kamelianainen", joiden pohjalta Fred De Gresac, Olga Printzlau ja Chandler Sprague laativat elokuvan käsikirjoituksen. George Marion, Jr. teki elokuvaan välitekstit.


title: Camille (vuoden 1926 elokuva)

text: Elokuvan tuottajina olivat Joseph M. Schenck ja Talmadge, ja "Camillen" tuotantoyhtiönä toimi Norma Talmadge Film Corporation. Elokuva kuvattiin Kalifornian Los Angelesin kaupunginosassa Chatsworthissa. "Camillen" kuvauksien aikana Talmadgelle ja Rolandille kehittyi rakkaussuhde.


title: Camille (vuoden 1926 elokuva)

text: "Camille" sai Yhdysvaltain ensi-iltansa 18. joulukuuta vuonna 1926. Maanlaajuinen ensi-ilta oli 4. syyskuuta vuonna 1927. Suomessa elokuva ilmestyi elokuvateattereihin 25. joulukuuta 1927. Elokuvan levittäjänä oli First National Pictures, ja elokuva jäi Talmadgen viimeiseksi First National -elokuvaksi ennen kuin hänen elokuvansa siirtyivät United Artistsin levitykseen. "Camille" jäi myös Talmadgen viimeiseksi menestyselokuvaksi.


title: Camille (vuoden 1926 elokuva)

text: "Camille" on osittain kadonnut elokuva; noin puolet elokuvasta on säilynyt. Vuonna 1980 Yhdysvaltain elokuvainstituutti listasi elokuvan halutuimmaksi kadonneeksi elokuvaksi.


title: Pitkän päivän ilta

text: Pitkän päivän ilta ("The Remains of the Day") on James Ivoryn ohjaama epookkidraama vuodelta 1993. Se perustuu Kazuo Ishiguron samannimiseen romaaniin.


title: Pitkän päivän ilta

text: Arto Pajukallion mukaan tarina on menneisyyden valintojen ja tunteiden kieltämisen haikeankirpeä hahmotus.


title: Pitkän päivän ilta

text: British Film Instituten valitsemat asiantuntijat äänestivät "Pitkän päivän illan" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Pitkän päivän ilta

text: Anthony Hopkins ja Emma Thompson saivat kumpikin osasuorituksestaan David di Donatello -palkinnon, ja itse elokuva oli ehdokkaana monien palkintojen saajaksi.


title: Henrik Achtman

text: Henrik Achtman (noin 1718 – 7. heinäkuuta 1765 Teuva) oli suomalainen kappalainen ja uskonnollisen kirjallisuuden suomentaja.


title: Henrik Achtman

text: Achtmanin vanhemmat olivat porilainen suutari Matts Achtman (k. 1749) ja hänen ensimmäinen puolisonsa Hebla Johansdotter Sneck. Hän kävi Porin triviaalikoulua ja pääsi ylioppilaaksi Turussa 1739. Achtman vihittiin papiksi 1743.


title: Henrik Achtman

text: Achtman toimi armovuodensaarnaajana Närpiön seurakuntaan kuuluneessa Teuvan kappelissa 1743 ja hän oli kappalaisena siellä vuodesta 1744 alkaen.


title: Henrik Achtman

text: Achtman oli naimisissa Margareta Sireliuksen (k. 1795) kanssa.


title: Pyhän Eatan kirkko

text: Pyhän Eatan kirkko sijaitsee Atchamin kylässä Englannissa. Se on anglikaaninen kirkkorakennus, jonka English Heritage on luokitellut Grade I -luokan rakennussuojelukohteeksi.


title: Pyhän Eatan kirkko

text: Atchamissa tiedetään olleen kirkko jo vuonna 1075, koska kronikoitsija Orderic Vitalis kertoo, että hänet kastettiin kirkossa sinä vuonna. Kastemalja on ajoitettu vuoteen 1675. Lukupulpetin 1600-luvulta peräisin olevat paneelit kuvaavat tuhlaajapoikavertausta.


title: Sanomia Porista

text: Sanomia Porista oli Porissa vuosina 1894–1896 ilmestynyt sanomalehti.


title: Sanomia Porista

text: Filip Warénin toimittajama ja julkaisema "Sanomia Porista" oli linjaltaan nuorsuomalainen ja vanhasuomalaisen "Satakunnan" kilpailija. Kolmesti viikossa ilmestynyt lehti lopetettiin tilaajien vähäisyyden takia. Sen tilalle nuorsuomalaisten uudeksi lehdeksi perustettiin "Kansalainen".


title: Luettelo televisiosarjan Pahan jäljillä jaksoista

text: Tämä on luettelo televisiosarjan "Pahan jäljillä" jaksoista.


title: Erik Frosterus

text: Erik Frosterus (23. helmikuuta 1713 Oulu – 21. toukokuuta 1788 Haukipudas) oli suomalainen kappalainen ja katekismuksen tekijä.


title: Erik Frosterus

text: Frosteruksen vanhemmat olivat Paltamon kirkkoherra Abraham Frosterus (1680–1726) ja Katarina Cajanus. Hän kävi Oulun triviaalikoulua ja pääsi ylioppilaaksi Turussa 1733. Turun akatemiassa opiskellut Frosterus oli opiskeluvuosinaan kotiopettajana Turun piispan Jonas Fahleniuksen perheessä. Frosterus vihittiin papiksi 1736.


title: Erik Frosterus

text: Frosterus toimi armovuodensaarnaajana Haukiputaalla 1736 ja hän oli kappalaisena siellä vuodesta 1737 alkaen. Frosterus sai varapastorin arvon 1781. Hän kehitti kansanopetusta ja opetti myös itse lapsia lukemaan. Frosterus laati 200–sivuisen katekismuksen joka toimi Martti Lutherin katekismuksen selitysteoksena. Kirja ilmestyi ruotsin kielellä 1773 ja suomen kielellä 1783.


title: Erik Frosterus

text: Frosterus oli naimisissa 1737–1755 Sofia Elisabet Patkullin (k. 1755) ja vuodesta 1756 Sigrid Maria Montinin (k. 1806) kanssa. Hänen poikiaan olivat Iin kirkkoherra Abraham Frosterus (1743–1815), Paltamon kappalainen Erik Frosterus (1745–1789), Kalajoen kirkkoherra Johan Frosterus (1751–1838) ja Iin kirkkoherra Jakob Frosterus (1761–1836).


title: Luettelo Wimbledonin naisten nelinpelin voittajista

text: Tämä on luettelo Wimbledonin tennisturnauksen naisten nelinpelin voittajista.


title: Task Force 34

text: Task Force 34 oli toisessa maailmansodassa Yhdysvaltain laivaston taisteluosasto, jonka tehtävänä oli vallata Marokko osana operaatio Torchia. Osaston komentajana oli kontra-amiraali Henry Kent Hewitt lippulaivanaan Northampton-luokan raskas risteilijä "USS Augusta". Alusten kuljettaman jalkaväen komentajana oli kenraalimajuri George S. Patton.


title: Task Force 34

text: Pohjoisen hyökkäysosaston (Task Group 34.8) aluksille oli kuormattu Yhdysvaltain 9. jalkaväkidivisioonan vahvennettu 60. jalkaväkirykmentti (), Yhdysvaltain 2. panssaridivisioonan 66. panssarirykmentin I pataljoona, 540. pioneerirykmentin I pataljoona sekä erikoisyksiköitä. Maihinnousuosaston komentajana oli prikaatikenraali Lucian K. Truscott Jr. ja sen kokonaisvahvuus oli 9099 miestä ja 65 kevyttä panssarivaunua.


title: Task Force 34

text: Keskisen hyökkäysosaston aluksille oli kuormattu Yhdysvaltain 3. jalkaväkidivisioona (vahvennetut rykmentit 7, 15 ja 30), 2. panssaridivisioonan 67. panssarirykmentin I pataljoona sekä erikoisyksiköitä. Kenraalimajuri Jonathan W. Andersonin alaisuudessa oli 18783 miestä ja 79 kevyttä panssarivaunua.


title: Task Force 34

text: Eteläisen hyökkäysosaston (Task Group 34.10) aluksille oli kuormattu Yhdysvaltain 9. jalkaväkidivisioonan vahvennettu 47. jalkaväkirykmentti (), Yhdysvaltain 2. panssaridivisioonan 67. panssarirykmentin III pataljoona sekä osia II pataljoonasta sekä erikoisyksiköitä. Maihinnousuosaston komentajana oli kenraalimajuri E. N. Harmon ja sen kokonaisvahvuus oli 6413 miestä ja 54 kevyttä sekä 54 keskiraskasta panssarivaunua.


title: Dalcroze-rytmiikka

text: Dalcroze-rytmiikka, aiemmin myös eurytmiikka, Dalcrozen eurytmiikka tai Dalcrozen menetelmä on musiikkipedagoginen menetelmä, jonka kehitti sveitsiläinen Émile Jaques-Dalcroze. Dalcrozen tarkoituksena oli saada oppilaat ymmärtämään musiikin olemusta syvällisesti liikunnan, laulun tai säveltapailun ja soitinimprovisaation keinoin. Eurytmiikaksi sanotaan useimmiten juuri liikunnallista osaa Dalcrozen menetelmästä.


title: Dalcroze-rytmiikka

text: Tyypillisellä rytmiikkatunnilla oppilaat ovat paljain jaloin ja liikkuvat ympäri huonetta. Opettaja soittaa musiikkia joko nauhalta tai improvisoiden pianolla. Oppilaat liikkuvat annettujen ohjeiden mukaan. Parhaimmillaan musiikki muuttuu reaktiona oppilaiden liikkeeseen.


title: Dalcroze-rytmiikka

text: Dalcroze-rytmiikkaa on sovellettu myös vanhusten musiikkiliikuntaan. Sen on todettu parantavana tasapainoa ja vähentävän kaatumisia.


title: Skipton

text: Skipton on vanha markkinakaupunki Pohjois-Englannin Yorkshiressä. Kaupungissa pidetään vielä nykyäänkin lammasmarkkinoita. Kaupunki on strategisesti tärkeässä paikassa, ja sinne rakennettiin 1100-luvulla linna, Skipton Castle. Linnaa piiritettiin Englannin sisällissodassa kolme vuotta vuosina 1643-1645. Lopulta linnaa hallinneet rojalistit antautuivat. Teollisen vallankumouksen aikana 1700-luvulla rakennettu Leeds-Liverpool-kanava kulkee Skiptonin kautta ja toi aikanaan vaurautta alueelle. Nykyään kanava on tärkeä kaupungin matkailulle.


title: Kyyhkynen (elokuva)

text: Kyyhkynen () on vuonna 1927 ensi-iltansa saanut Roland Westin ohjaama yhdysvaltalainen mykkä melodraamaelokuva, jonka pääosissa ovat Norma Talmadge, Noah Beery, Sr. ja Gilbert Roland.


title: Kyyhkynen (elokuva)

text:
Tanssija Dolores "Kyyhkynen" Romero on rakastunut uhkapelaaja Johnny Powelliin. Varakas ritari Don José María y Sandoval on taas rakastunut Doloresiin, ja sen takia hän lavastaa Johnnyn murhaajaksi, jotta saisi Doloresin itselleen. Dolores hieroo kauppaa Don Josén kanssa Johnnyn vapaudesta: Don José saisi Doloresin vapauden, jos Johnny pääsee vapaaksi. Don Josén ja Doloresin häiden aattona Johnny palaa maanpaosta vaatimaan Doloresia takaisin itselleen. Kun Doloresin ja Johnnyn pakoyritys epäonnistuu, heidät uhataan ampua, kunnes joukko sivullisia pakottaa Don Josén vapauttamaan heidät. Don José heltyy, vapauttaa vangit ja antaa hevosvaununsa heidän tulevaa matkaansa varten.
"Kyyhkynen" perustuu Willard Mackin Broadway-näytelmään "Kyyhkynen", jota esitettiin vuonna 1925. Alkuperäinen näytelmä sai ensi-iltansa Empire-teatterissa 11. helmikuuta 1925, ja sitä esitettiin 149 kertaa lokakuuhun 1925 asti. Judith Anderson oli pääosassa Dolores Romerona. Näytelmä elokuvan tapaan perustuu Gerald Beaumontin novelliin "The Blue Ribbon" (1923). Näytelmän ja alkuperäisen tarinan pohjilta Paul Bern, Willard Mack, Wallace Smith ja ohjaaja West laativat elokuvan käsikirjoituksen. Smith teki elokuvaan välitekstit.


title: Kyyhkynen (elokuva)

text: "Kyyhkysen" tuotantoyhtiönä oli Norma Talmadge Film Corporation, ja sen tuottajina olivat Talmadge ja Joseph M. Schenck.


title: Kyyhkynen (elokuva)

text: "Kyyhkynen" sai Yhdysvaltain ensi-iltansa New Yorkissa 31. joulukuuta vuonna 1927, jonka jälkeen elokuva pääsi maanlaajuiseen teatterilevitykseen 7. tammikuuta 1928. Elokuvan levittäjänä oli United Artists, jonka sen ajan levityksiin liittyvät ongelmat aiheuttivat "Kyyhkysen" heikon menestyksen. Vaikka elokuva ei ollut arvostelu- eikä yleisömenestys, William Cameron Menzies voitti elokuvasta parhaan lavastuksen Oscar-palkinnon vuonna 1929.


title: Kyyhkynen (elokuva)

text: "Kyyhkynen" uudelleenfilmatisoitiin vuonna 1932 äänielokuvana. "Tyttö Riosta" -elokuvan pääosassa on Dolores del Río, ja sen tuotti RKO Radio Pictures. Elokuva "The Girl and the Gambler" (1939) perustuu myös "Kyyhkynen" -näytelmään.


title: Kyyhkynen (elokuva)

text: "Kyyhkynen" on nykyään osittain kadonnut elokuva. Yhdysvaltain kongressin kirjastossa säilytetään elokuvan neljää kelaa, jotka ovat kelat 1, 3, 4 ja 8. Elokuvan kelat 2, 5, 6, 7 ja 9 ovat kadoksissa.


title: Bostonin baletti

text: Bostonin baletti ("Boston Ballet") on yhdysvaltalainen balettiseurue, joka toimii Bostonissa Massachusettsin osavaltiossa Yhdysvalloissa. Sen perustivat E. Virginia Williams ja Sydney Leonard vuonna 1963. Se on nykyään yksi Yhdysvaltojen merkittävimmistä balettiseurueista. Sen nykyinen taiteellinen johtaja on suomalaisyhdysvaltalainen Mikko Nissinen, joka on toiminut johtajana vuodesta 2001. Ennen Nissistä Bostonin balettia johtivat Violette Verdy (1980–1984), Bruce Marks (1985–1997) ja Anna-Marie Holmes (1997–2000).


title: Bostonin baletti

text: Nissinen on vuodesta 2001 uudistanut menestyksekkäästi Bostonin baletin imagoa ja ohjelmistoa. The Boston Globe -lehti kirjoitti, että ”Bostonin baletin muodonmuutos on on yksi vuosikymmenen suurimmista taidejutuista”. Vuodesta 2009 Bostonin baletti on esiintynyt The Boston Opera House -oopperatalossa.


title: Bostonin baletti

text: Boston Ballet vieraili Suomen Kansallisbaletissa vuonna 2012. He esittivät Christopher Wheeldonin koreografian "Polyphonia", Jorma Elon koreografian "Plan to B", Helen Pickettin koreografian "Tsukiyo" sekä William Forsythen koreografian "The Second Detail". Bostonin baletti on vieraillut myös muun muassa Espanjassa, Koreassa ja Kanadassa.


title: Bostonin baletti

text: Bostonin baletin yhteydessä toimii Pohjois-Amerikan suurin balettikoulu Boston Ballet School. Balettikoulun johtaja on enitinen balettitanssija Margaret Tracey.


title: Donbassin offensiivi

text: Donbassin offensiivi oli toisessa maailmansodassa puna-armeijan 13. elokuuta – 22. syyskuuta 1943 suorittama offensiivi, jonka tarkoitus oli vapauttaa Donetsin altaan teollisuusalue saksalaismiehitykseltä. Neuvostoliitto sai alueen teollisuuden nopeasti elpymään seuraavana vuonna. Offensiivin seurauksena saksalaiset joutuivat vetäytymään myös Kubanin alueelta.


title: AFC:n karsinnat jalkapallon maailmanmestaruuskilpailuihin 1998

text: Vuoden 1998 jalkapallon MM-kilpailujen karsintoihin osallistui Aasian maanosaliitosta AFC:stä 36 maata. Joukkueet karsivat maanosan kolmesta kiintiöpaikasta, sekä yhdestä paikasta joka oli jaettu Oseanian maanosaliiton OFC:n kanssa.


text: Karsintojen ensimmäisellä kierroksella joukkueet jaettiin kymmeneen lohkoon, joiden voittajat jatkoivat toiselle kierrokselle. Toisella kierroksella jäljellä olevat kymmenen joukkuetta jaettiin kahteen lohkoon, joiden voittajat selviytyivät MM-lopputurnaukseen ja lohkojen toiseksi sijoittuneet pelasivat yksiosaisen playoff-ottelun karsintojen kolmannesta sijasta. Ottelun häviäjä pääsi karsimaan liittojen välillä jaetusta MM-kisapaikasta.


text: Aasian maista selviytyivät MM-lopputurnaukseen toisen kierroksen lohkovoittajat Saudi-Arabia ja Etelä-Korea, sekä lohkokakkosten playoff-ottelun voittanut Japani. Neljäs kisoihin selviytynyt Aasian maa oli liittojen väliset karsinnat voittanut Iran.


text: Lohkokakkosten playoff-ottelu Aasian karsintojen kolmannesta sijasta pelattiin yksiosaisena puolueettomalla kentällä. Japani voitti ottelun jatkoajan kultaisella maalilla ja eteni MM-lopputurnaukseen. Iran selviytyi liittojen väliseen karsintaan OFC:n karsintojen voittajaa vastaan.


text: Iran selviytyi vierasmaalisäännön perusteella vuoden 1998 MM-kilpailuihin.


title: Nainen kadulta

text: Nainen kadulta () on vuonna 1928 ensi-iltansa saanut Henry Kingin ja Sam Taylorin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Gilbert Roland. "Nainen kadulta" kertoo hyväsydämisestä wieniläisestä prostituoidusta, joka joutuu keskelle kolmiodraamaa ensimmäisen maailmansodan aattona vuonna 1914. "Nainen kadulta" jäi Talmadgen viimeiseksi mykkäelokuvaksi.


title: Nainen kadulta

text: "Nainen kadulta" perustuu Denison Cliftin näytelmään (1926) ja Guy de Maupassantin novelliin "Boule de Suif" (1880), joiden pohjalta C. Gardner Sullivan laati elokuvan käsikirjoituksen. Sullivan teki myös elokuvan välitekstit. Elokuvan tuottajina olivat Joseph M. Schenck ja Talmadge, ja tuotantoyhtiönä toimi Joseph M. Schenck Productions. Alun perin Charles Chaplinilla oli elokuvassa lyhyt cameorooli, mutta cameoroolin sisältänyt kohtaus leikattiin pois elokuvasta.


title: Nainen kadulta

text: "Nainen kadulta" sai Yhdysvaltain ensi-iltansa 21. lokakuuta vuonna 1928. Suomessa elokuva ilmestyi elokuvateattereihin 4. helmikuuta vuonna 1929. Muualla Euroopassa elokuva sai ensi-iltansa vuosien 1929 ja 1930 aikana. United Artists toimi elokuvan levittäjänä. "Nainen kadulta" ei ollut yleisömenestys United Artistsin senaikaisten levitysongelmien takia. Elokuvan kokonaan säilynyttä kopiota säilytetään Yhdysvaltain kongressin kirjaston elokuva-arkistossa. "Nainen kadulta" esitettiin 18. heinäkuuta vuonna 2010 San Franciscon mykkäelokuvajuhlilla.


title: Viljo Juntunen

text: Viljo Juntunen (s. 1944 Polvijärvi) on suomalainen teologian tohtori ja rovasti. Hän toimi Suomen Rauhanyhdistysten Keskusyhdistyksen (SRK) johtokunnan puheenjohtajana vuosina 2014–2017.


title: Viljo Juntunen

text: Oulussa asuva Juntunen kirjoitti ylioppilaaksi Joensuussa ja opiskeli sen jälkeen teologiaa Helsingin yliopistossa. Hänellä ei ole vanhoillislestadiolaista perhetaustaa, vaan Juntunen liittyi liikkeeseen vasta lukioikäisenä. Tohtoriksi hän väitteli vuonna 1997 aiheenaan Uuden testamentin selitysoppi. Juntunen on toiminut muun muassa Ranuan kirkkoherrana lähes 35 vuoden ajan sekä 13 vuotta Kemin rovastikunnan lääninrovastina. Juntunen on kuulunut SRK:n johtokuntaan vuodesta 1989 lähtien, ja Pyhäjoen suviseuroissa kesäkuussa 2014 hänet valittiin johtokunnan puheenjohtajaksi Olavi Voittosen seuraajaksi. Voittonen oli toiminut puheenjohtajana vuodesta 2007 alkaen. Kesäkuussa 2017 Juntunen ilmoitti jättävänsä SRK:n johtokunnan puheenjohtajuuden Porin suviseurojen yhteydessä.


title: Johan Frosterus (Kalajoen kirkkoherra)

text: Johan Frosterus (26. lokakuuta 1751 Haukipudas – 24. tammikuuta 1838 Kalajoki) oli suomalainen kirkkoherra.


title: Johan Frosterus (Kalajoen kirkkoherra)

text: Frosteruksen vanhemmat olivat Haukiputaan kappalainen Erik Frosterus ja hänen ensimmäinen puolisonsa Sofia Elisabet Patkull. Hän kävi Oulun triviaalikoulua ja pääsi ylioppilaaksi Turussa 1767. Turun akatemiassa opiskellut Frosterus vihittiin papiksi 1771. Hänestä tuli teologian kunniatohtori 1827.


title: Johan Frosterus (Kalajoen kirkkoherra)

text: Frosterus toimi isänsä apulaisena Haukiputaalla 1771 ja hän oli Kärsämäen kappalaisena vuodesta 1774 alkaen. Frosterus oli Pudasjärven kirkkoherrana 1786–1809 ja Kalajoen kirkkoherrana 1809–1838. Hän sai rovastin arvon 1805 ja hän oli Raahen lääninrovastina vuodesta 1824 alkaen. Venäjän keisari Aleksanteri I vieraili Suomen-matkansa aikana Frosteruksen luona Kalajoen pappilassa syyskuussa 1819.


title: Johan Frosterus (Kalajoen kirkkoherra)

text: Frosterus oli naimisissa 1774–1792 Maria Westzynthiuksen (k. 1792) kanssa ja 1794-1837 Anna Beata Humblen (k. 1837) kanssa. Hänen poikiaan olivat Ilmajoen kirkkoherra Erik Johan Frosterus (1776–1826), Vaasan ja Mustasaaren kirkkoherra, professori, teologian tohtori Benjamin Frosterus] (1792–1856) ja Kuopion piispa Robert Valentin Frosterus (1795–1884).


title: Luettelo Wimbledonin sekanelinpelin voittajista

text: Tämä on luettelo Wimbledonin tennisturnauksen sekanelinpelin voittajista.


title: Väärät miehet

text: Väärät miehet () on brittiläisen yleisradioyhtiön BBC:n yhdessä yhdysvaltalaisen tilausvideopalvelu Hulun kanssa tuottama komedia- ja draamasarja, jonka ensimmäinen jakso esitettiin BBC Two -televisiokanavalla 24. syyskuuta 2013. Sarjan ovat luoneet sen pääosia näyttelevät James Corden ja Mathew Baynton.


title: Väärät miehet

text: Suomessa sarjan ensimmäisen tuotantokauden esittäminen alkoi Yle TV2:lla 3. heinäkuuta 2014 ja toisen kauden 3. helmikuuta 2015.


title: Väärät miehet

text:
Sam Pinkett (Mathew Baynton) ja Phil Bourne (James Corden) viettävät tylsää virkamieselämää. Sam on silminnäkijänä auto-onnettomuudessa, ja onnettomuuspaikalla hän vastaa paikalta löytyneeseen puhelimeen. Puhelun seurauksena he joutuvat keskelle alamaailman välienselvittelyä ja muuta juonittelua.
Britannissa toinen tuotantokausi esitettiin kahtena jaksona.


title: Knaresborough

text: Knaresborough on vanha markkinakaupunki Pohjois-Englannin Yorkshiressä. Kaupunki sijaitsee Nidd-joen varrella. Kaupungissa on 1100-luvulla rakennettu linna, Knaresborough Castle.


title: Erik Rönnholm

text: Raoul Erik ”Erkki” Rönnholm (18. syyskuuta 1923 Helsinki – 15. syyskuuta 2010 Hyvinkää) oli suomalainen keskimatkojen juoksija.


title: Erik Rönnholm

text: Rönnholm juoksi vuoden 1951 Kalevan kisoissa hopeaa Ilmari Taipaleen takana sekä vuonna 1945 pronssia ja 1951 hopeaa 4 × 400 metrillä Helsingin Kullervon väreissä. TUL:n mestaruuksia hänelle kertyi viesteissä yhdeksän ja yksilömatkoilla viisi. Ilman yhtään maaotteluedustusta Rönnholm valittiin Helsingin vuoden 1952 olympialaisiin 800 metrille, jossa hän putosi alkuerissä. Omat ennätykset olivat 400 metrillä 50,4 ja 800 metrillä 1.54,0.


title: Erik Rönnholm

text: Seuratasolla Rönnholm edusti Helsingin Kullervoa. Ammatiltaan Rönnholm oli työkalujyrsijä.


title: Erik Rönnholm

text: Hänen serkkunsa oli 1960- ja 1970-lukujen maajoukkuekoripalloilija Kari Rönnholm.


title: Gilbert Roland

text: Gilbert Roland (oikealta nimeltään Luis Antonio Dámaso de Alonso; 11. joulukuuta 1905 Ciudad Juárez, Chihuahua – 15. toukokuuta 1994 Beverly Hills, Kalifornia) oli meksikolaissyntyinen yhdysvaltalainen näyttelijä.


title: Gilbert Roland

text: Meksikon Ciudad Juárezissa syntynyt Luis Antonio Dámaso de Alonso alun perin aikoi ryhtyä isänsä tapaan härkätaistelijaksi. Perhe muutti Yhdysvaltain Texasissa sijaitsevaan El Pasoon Meksikon vallankumouksen aikana, ja de Alonso kiinnostui näyttelemisestä, kun hänet otettiin sattumalta avustajaksi elokuvaan. Hän kehitti Gilbert Roland -taiteilijanimensä kahden lempinäyttelijänsä, John Gilbertin ja Ruth Rolandin, nimistä. Roland tuli myöhemmin tunnetuksi "latinorakastajan" rooleistaan.


title: Gilbert Roland

text: Rolandin ensimmäinen suuri elokuvarooli oli romanttisessa komediassa "Ylioppilasheila" (1925), jossa hänen vastanäyttelijänään oli Clara Bow. Roland ja Bow olivat lyhyen aikaa kihloissa. 1920-luvun lopulla hän näytteli neljässä Norma Talmadgen elokuvassa, jotka olivat "Camille" (1926), "Kyyhkynen" (1927), "Nainen kadulta" (1928) ja "New Yorkin öitä" (1929). Rolandille ja Talmadgelle kehittyi rakkaussuhde, joka kesti vuoden 1932 loppuun. Roland esiintyi myöhemmin useasti yhdysvaltalaiselokuvien espanjankielisissä versioissa.


title: Gilbert Roland

text: 1940-luvulta alkaen kriitikot alkoivat kiinnittää huomiota Rolandin näyttelijäntaitoihin, ja ylistivät hänen roolisuorituksiaan elokuvissa "Yö Kuuban yllä" (1949), "Särkyneiden haaveiden kaupunki" (1952), "Vihan lahti" (1953) ja "Cheyenne" (1964). Roland sai kaksi parhaan miessivuosan Golden Globe -ehdokkuutta vuosina 1953 ja 1965 elokuvista "Särkyneiden haaveiden kaupunki" ja "Cheyenne". 1940-luvun puolesta välistä alkaen Roland näytteli suosittua The Cisco Kidiä sen omassa elokuvasarjassaan. Roland teki viimeisen elokuvaroolinsa vuonna 1982. 1950-luvun puolesta välistä alkaen Roland alkoi esiintyä televisiossa. Hän teki vierailevia rooleja muun muassa televisiosarjoihin "Hitchcock esittää", "Gunsmoke" ja "Bonanza". Näyttelijänuransa aikana Roland esiintyi yli 100:ssa elokuvassa ja yli 30:ssa televisiotuotannossa.


title: Gilbert Roland

text: Roland sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6730 Hollywood Boulevard 8. helmikuuta vuonna 1960.


title: Gilbert Roland

text: Gilbert Roland oli elämänsä aikana kahdesti aviossa. Hän avioitui näyttelijä Constance Bennettin kanssa 20. huhtikuuta vuonna 1941, mutta heidän avioliittonsa päättyi eroon 13. kesäkuuta vuonna 1945. He saivat kaksi lasta, Lorindan ja Gylin. Roland avioitui toisen kerran Guillermina Cantún kanssa 12. joulukuuta vuonna 1954. Heidän avioliittonsa kesti aina Rolandin kuolemaan toukokuuhun 1994 asti.


title: Gilbert Roland

text: Gilbert Roland kuoli syöpään 88-vuotiaana Kalifornian Beverly Hillsissä 15. toukokuuta vuonna 1994. Roland tuhkattiin, ja hänen tuhkansa siroteltiin mereen.


title: Molly Quinn

text: Molly Caitlyn Quinn (s. 8. lokakuuta 1993 Texarkana, Texas) on yhdysvaltalainen näyttelijä. Hänen tunnetaan ehkä parhaiten Alexis Castlen roolista televisiosarjassa "Castle". Quinn on esiintynyt sivuosissa muun muassa elokuvissa "Tule omakseni" (2009) ja "Millerit" (2013). Hänellä on myös ollut rooli elokuvassa "Avalon High" (2010). Animaatiosarjassa "Winx-klubi" Quinn ääninäyttelee Bloom-keijua.


title: Molly Quinn

text: Quinn aloitti näyttelijänuran vuonna 2007 pienellä roolilla komediaelokuvassa "".


title: Molly Quinn

text: Vuosina 2009–16 Quinn näytteli päähenkilön tytärtä Alexis Castlea televisiosarjassa "Castle".


title: Molly Quinn

text: Vuodesta 2011 lähtien Quinn on toiminut Bloom-keijun englanninkielisenä äänenä Winx-klubin eri animaatiosarjoissa. Samana vuonna hän toimi kertojana "Varjojen kaupungit" -kirjasarjan neljännen osan ("Langenneiden enkelten kaupunki") äänikirjassa.


title: Molly Quinn

text: Vuonna 2015 Quinn esitti Hermione Grangeria YouTubessa "Princess Rap Battle" nimiseen projektiin kuuluvassa musiikkivideossa. Sitä on katseltu yli 31 miljoonaa kertaa vuoden 2018 heinäkuuhun mennessä.


title: Free Derry

text: Free Derry (suom. "Vapaa Derry") oli Pohjois-Irlannissa Derryn kaupungissa vuosina 1969–1972 sijainnut autonomiseksi julistautunut alue. Sen väestö koostui katolilaisesta työväenluokasta, joka lukeutui Irlannin tasavaltalaisarmeijan IRA:n kannattajiin. Asukkaita Free Derryssä oli noin 33 000.


title: Free Derry

text: Free Derry syntyi kaupungin laitamilla sijaitseviin Bogsiden ja Cregganin kaupunginosiin, jonka asukkaat ryhtyivät vastustamaan Royal Ulster Constabulary (RUC) -poliisivoimien alueelle tekemiä ratsioita. Poliisi tunkeutui Bogsideen jälleen 5. tammikuuta 1969, jonka jälkeen paikalliset asukkaat rakensivat kaduille barrikadeja sekä varustatutuivat erilaisin astaloin estääkseen RUC:n pääsyn asuinalueilleen. Vajaan viikon kuluttua barrikadit purettiin ja poliisi jatkoi partiointiaan Bogsiden ja Cregganin kaupunginosissa, mutta RUC:n ja alueen asukkaiden välit pysyivät kireinä. Saman vuoden elokuussa alkoi Bogsiden taisteluna tunnettu väkivaltainen yhteenotto, joka kesti kolme päivää. Tilanne rauhoittui 14. elokuuta Britannian armeijan väliintuloon, jonka jälkeen RUC vetäytyi. Free Derryksi nimetyn alueen otti valvontaansa Derry Citizens' Defence Association (DCAA) -järjestö, joka esti poliisin ja armeijan pääsyn Bogsideen ja Cregganiin. Alueella toimi myös oma poliisi, joka valvoi Free Derryn järjestystä.


title: Free Derry

text: Tilanne alueella alkoi jälleen kiristymään heinäkuussa 1971, jolloin brittiarmeijan joukot surmasivat kaksi nuorta miestä. Tapaus johti Free Derryn miesten laajamittaiseen värväytymiseen IRA:n riveihin. Järjestö oli joulukuussa 1969 jakautunut kahtia niin sanotuiksi Viralliseksi IRA:ksi (Official IRA) sekä Väliaikaiseksi IRA:ksi (Provisional IRA), jotka molemmat olivat samalla aloittaneet aseistautumisen useiden vuosien tauon jälkeen. Kummallakin ryhmällä oli vankka kannatus Free Derryn asukkaiden keskuudessa. Värväytymisten seurauksena brittiviranomaiset alkoivat elokuussa internoimaan paikallisia asukkaita, johon Free Derryssä vastattiin rakentamalla uusia barrikadeja. Virallisen ja Väliaikaisen IRA:n aseistetut joukot puolestaan pitivät viranomaiset alueen ulkopuolella.


title: Free Derry

text: Tammikuussa 1972 Derryssä järjestettiin suuri kansalaisoikeusmarssi, joka johti lopulta 14 aseistamattoman mielenosoittajan kuolemaan brittisotilaiden ampumana. Aivan Free Derryn rajojen ulkopuolella tapahtunut välikohtaus tunnetaan nimellä "Verinen sunnuntai". Free Derry kukistettiin lopulta 31. heinäkuuta 1972, jolloin alueen miehitti 27 000 brittisotilasta. Operation Motorman -nimellä tunnetussa operaatiossa oli jalkaväkisotilaiden tukena panssaroituja ajoneuvoja sekä puskutraktoreita, jotka jyräsivät barrikadien lisäksi maan tasalle myös alueen rakennuksia.


title: Free Derry

text: Free Derry Corneriksi kutsutaan Bogsidessa kolmen kadun risteyksen muodostamaa aukiota, jossa sijainneen talon seinämaalauksesta Free Derry sai nimensä. Paikalla olleen rakennuksen päätyseinään maalattiin tammikuussa 1969 teksti "You are now entering Free Derry" ("Olette saapumassa Vapaaseen Derryyn"). Seinä on edelleen pystyssä muistomerkkinä, mutta muu osa talosta on myöhemmin purettu, samoin kuin muut kadunkulmauksessa sijainneet rakennukset. Free Derry Cornerissa on myös vuoden 1981 Pohjois-Irlannin nälkälakossa kuolleiden vankien muistomerkki ja lisäksi aukiota ympäröivien talojen seinissä on useita seinämaalauksia.


title: Free Derry

text: Free Derry Cornerin muistomerkin seinämaalaus on yleensä vastaavassa mustavalkoisessa asussa kuin vuonna 1969, mutta 2000-luvulla eri kansalaisaktivistit ovat alkaneet maalaamaan sitä myös omiin väreihinsä. Seinä on nähty muun muassa anarkosyndikalistien punamustissa väreissä tai siihen on maalattu palestiinalaisia tukevia kuvia. Seksuaalivähemmistöjen oikeuksia ajavien pride-tapahtumien aikana seinä on ollut vaaleanpunaisena ja sen harjalla olevassa tangossa on liehunut sateenkaarilippu. Myös lukuisia ihmisoikeusaktivisteja kuten esimerkiksi Nelson Mandelaa on muistettu Free Derry Cornerissa. Siitä onkin muodostunut kansainvälinen vastarinnan ja kansalaisoikeuksien symboli, Free Derry Corner on nykyään myös yksi Pohjois-Irlannin tunnetuimpia matkailunähtävyyksiä. Vuonna 2011 BBC valitsi Free Derry Cornerin Ison-Britannian 100 merkittävimmän modernin historiallisen maamerkin joukkoon.


title: Free Derry

text: Derryssä toimii myös Museum of Free Derry -niminen museo, joka kertoo Pohjois-Irlannin kansalaisoikeustaistelun historiasta sekä kunnioittaa muun muassa vuoden 1972 Verisen sunnuntain uhrien muistoa. Museon laajennuksen on määrä valmistua vuoden 2016 alkuun mennessä.


title: Neville Hall

text: Neville Hall (s. 1962 Wellington) on uusiseelantilainen säveltäjä, joka on asunut Sloveniassa vuodesta 1993. Hän opiskeli sävellystä John Elmslyn ja John Rimmerin johdolla Aucklandin yliopistossa vuosina 1987–91 ja sai sieltä musiikin maisterin arvon. Hän sai tämän jälkeen opetusta Franco Donatonilta Accademia Musicale Chigianassa Italiassa vuonna 1992. Hall on saanut monia palkintoja Uudessa-Seelannissa, Italiassa ja Sloveniassa.


title: Neville Hall

text: Hallin sävellystuotanto koostuu pääasiassa orkesteri- ja kamarimusiikkiteoksista, joita on esitetty eri puolilla maailmaa. Hallilla oli Chamber Music New Zealandin säveltäjäresidenssi vuonna 1995, ja hän toimi Slowind-festivaalin taiteellisena johtajana 2005.


title: Köpi Koski & Projekti

text: Köpi Koski & Projekti on suomalainen tanssiyhtye, joka on perustettu vuonna 1977.


title: Johan Frosterus

text: Johan Frosterus -nimisiä henkilöitä ovat olleet:


title: USS Savannah (CL-42)

text: USS Savannah (CL-42) oli Yhdysvaltain laivaston Brooklyn-luokan kevyt risteilijä, joka otettiin palvelukseen 1938. Se palveli toisessa maailmansodassa suojaten saattueita sekä tukien tykistöllään maihinnousuja. Alus poistettiin palveluksesta 1947 ja se romutettiin 1966


title: USS Savannah (CL-42)

text: Alus tilattiin New York Shipbuilding Corporationilta Camdenista New Jerseystä. Sen köli laskettiin 31. toukokuuta 1934 ja alus laskettiin vesille 8. toukokuuta 1937. Aluksen kummina oli Jayne Maye Bowden Georgian senaattori Richard B. Russell Jr:n lapsenlapsi. Alus otettiin palvelukseen 10. maaliskuuta 1938 Philadelphian laivastontelakalla ensimmäisenä päällikkönään Robert C. Griffin.


title: USS Savannah (CL-42)

text: Koeajojen päätyttyä alus lähti keväällä purjehdukselle Kuubaan ja Haitiin palaten 3. kesäkuuta Philadelphiaan, jossa se siirrettiin telakalle Rocklandin edustalla Mainessa suoritetuissa koeajoissa havaittujen muutostarpeiden vuoksi. Alus lähti 26. syyskuuta Philadelphiasta Euroopassa kytevän sodan vuoksi ja se saapui Portsmouthiin 4. lokakuuta evakuoidakseen tarvittaessa Yhdysvaltain kansalaisia. Münchenin sopimus kuitenkin laukaisi jännityksen ja alus palasi Norfolkiin 18. lokakuuta. Se osallistui talvisotaharjoitukseen Karibialla, minkä jälkeen alus vieraili Savannahissa 12.-20. huhtikuuta 1939. Alus lähti 26. toukokuuta Norfolkista läpäisten Panaman kanavan 1. kesäkuuta ja se saapui 17. kesäkuuta San Diegoon, mistä se pian siirtyi edelleen Long Beachiin.


title: USS Savannah (CL-42)

text: Alus liitettiin operaatio Torchin läntisen maihinnousuosaston osaksi kontra-amiraali Monroe Kellyn pohjoista maihinnousuryhmää. Se lähti 24. lokakuuta 1942 Norfolkista ja alus liittyi neljä päivää myöhemmin ryhmäänsä noin 450 merimailia eteläkaakkoon Cape Racesta.


title: USS Savannah (CL-42)

text: "USS Savannah" oli ensimmäinen Yhdysvaltain laivaston alus, joka avasi tulen 9. syyskuuta Salernonlahdelta kohti saksalaisten asemia. Alus tuhosi rautatiepatterin sekä pakotti panssarijoukot vetäytymään. Alukseen osui 11. syyskuuta radio-ohjattu pommi tykkitorniin läpäisten kolme kantta ennen räjähtämistä. Aluksen pohja repesi ja kylkeen tuli aukko. Puoli tuntia myöhemmin räjähti tykkihuoneessa. Miehistö sai vuodon ja tulipalon hallintaan sekä oikaistua vuodon aiheuttaman kallistuman. Hinaajien "Hopin" ja "Morenon" avustamana alus aloitti omin konein matkan kohti Maltaa, jonne se saapui 12. syyskuuta. Aluksella sai surmansa 197 miestä ja lisäksi 15 loukkaantui vaikeasti.


title: USS Savannah (CL-42)

text: Alus siirrettiin reserviin 22. huhtikuuta 1946 ja se poistettiin palveluksesta 3. huhtikuuta 1947. Alus poistettiin alusluettelosta 1. maaliskuuta 1959 ja se myytiin 25. tammikuuta 1966 romutettavaksi Bethlehem Steel Companylle.


title: Gianni Pittella

text: Gianni Pittella (s. 19. marraskuuta 1958 Lauria, Potenzan maakunta) on italialainen poliitikko ja Euroopan parlamentin jäsen vuodesta 1999. Hän toimi parlamentin varapuhemiehenä 2009–2014 ja on ollut sosialistien ja demokraattien ryhmän puheenjohtaja heinäkuusta 2014. Pittella edustaa Italian Demokraattista puoluetta.


title: Gianni Pittella

text: Vuosina 1999–2002 Pittella oli Euroopan parlamentin Armenian, Azerbaidžanin ja Georgian parlamentaarisen yhteistyövaliokunnan valtuuskunnan varapuheenjohtaja. Hän on ollut budjettivaliokunnan (1999–2009), sisämarkkina- ja kuluttajansuojavaliokunnan (2009–2012) sekä kulttuurivaliokunnan (2012–2014) jäsen.


title: Ranskan ympäriajo 2014

text: Ranskan ympäriajo 2014 oli järjestyksessään 101. maantiepyöräilyn Ranskan ympäriajo. Se alkoi Britannian Leedsistä 5. heinäkuuta ja päättyi Pariisiin 27. heinäkuuta 2014. Kilpailu muodostui 21 etapista, yhteispituudeltaan 3 664 kilometriä.


title: Ranskan ympäriajo 2014

text: Kilpailun suurimpina ennakkosuosikkeina pidettiin Chris Froomea ja Alberto Contadoria. Froome joutui kuitenkin keskeyttämään kaatumisten seurauksena viidennellä etapilla. Contador hävisi samalla, mukulakiviosuuksia sisältäneellä etapilla, yli kaksi ja puoli minuuttia etapilla kolmanneksi sijoittuneelle, kokonaiskilpailun johtoaan vankistaneelle Vincenzo Nibalille.


title: Ranskan ympäriajo 2014

text: Contador joutui keskeyttämään kilpailun kaatumisen seurauksena kymmenennellä etapilla. Etapin voittanut Nibali palasi kokonaiskilpailun johtoon menetettyään Maillot jaune -paidan edellispäivänä Tony Gallopinille. Nibali voitti vielä vuoristossa ajetut 13. ja 18. etapin sekä kokonaiskilpailun lopulta 7 minuutin 37 sekunnin erolla Jean-Christophe Péraudiin, nuorten kilpailun voittanut Thibaut Pinot sijoittui kolmanneksi. Pistekilpailun voitti Peter Sagan, mäkikirikilpailun Rafał Majka ja joukkuekilpailun Ag2r-La Mondiale.


title: Ranskan ympäriajo 2014

text: Lähde: Le Tour


title: Ranskan ympäriajo 2014

text: Kilpailussa olivat mukana seuraavat 22 joukkuetta:


title: Ranskan ympäriajo 2014

text:
Etapit 1–11 Ranskan ympäriajossa 2014Etapit 12–21 Ranskan ympäriajossa 2014
Lähde: Cyclingnews
Lähde: Le Tour


title: Noetherin teoreema

text: Noetherin (ensimmäinen) teoreema sanoo, että jokaiseen fysikaalisen systeemin aktion differentioituvaan symmetriaan liittyy jokin sitä vastaava säilymislaki. Teoreeman todisti saksalainen matemaatikko Emmy Noether vuonna 1915, ja se julkaistiin vuonna 1918. Fysikaalisen systeemin aktio on jonkin sellaisen Langrangen funktion aikaintegraali, jonka avulla systeemin käyttäytyminen voidaan määrittää vähimmän vaikutuksen periaatteen avulla. Tällainen Lagrangen funktio itsessään voi olla jonkin Lagrangen tiheysfunktion integraali jonkin avaruuden alueen yli.


title: Noetherin teoreema

text:
Noetherin teoreemasta on tullut perustava työväline nykyisessä teoreettisessa fysiikassa ja
variaatiolaskennassa. Se on Lagrangen mekaniikan (vuodelta 1788) ja Hamiltonin mekaniikan (vuodelta 1833) liikevakioiden muotoilun yleistys, eikä se päde systeemeille, joita ei voida mallintaa pelkästään Lagrangen funktiolla, toisin sanoen systeemeillä, joihin liittyy Rayleighin dissipaatiofunktio. Erityisesti häviöllisiin systeemeihin, joilla on jatkuvia symmetrioita, ei välttämättä liity vastaavaa säilymislakia.


title: Noetherin teoreema

text: Noetherin teoreeman merkityksen selventämiseksi voidaan esimerkkinä mainita, että jos fysikaalinen systeemi käyttäytyy samalla tavalla riippumatta siitä, miten päin se on suunnattu avaruudessa, sen Lagrangen funktio on rotaatiosymmetrinen. Tästä symmetriasta seuraa Noetherin teoreeman mukaan, että systeemin liikelait ovat sellaiset, että liikemäärämomentti säilyy. Fysikaalisen systeemin itsessään ei tarvitse olla symmetrinen: epäsäännöllisenkin muotoisen asteroidin liikemäärämomentti säilyy sen liikkuessa avaruudessa, vaikka se kappaleena ei ole symmetrinen — symmetrisiä ovat sen liikelait, ei itse kappale.


title: Noetherin teoreema

text: Toisena esimerkkinä voidaan mainita, että jos fysikaalisen prosessin tulokset ovat samat riippumatta sen paikasta ja ajasta, tapahtuipa se esimerkiksi Aasiassa tiistaina tai Amerikassa perjantaina, sen Lagrangen funktio on symmetrinen avaruudessa ja ajassa tapahtuvien siirtojen eli translaatioiden suhteen. Noetherin teoreeman mukaan näistä symmetrioista seuraavat vastaavasti liikemäärän säilymislaki ja energian säilymislaki.


title: Noetherin teoreema

text: Noetherin teoreema on merkittävä sekä sen näkemyksen vuoksi, jonka se antaa säilymislakeihin, että myös käytännöllisenä laskuvälineenä. Se tekee tutkijoille mahdolliseksi määrittää fysikaaliseen systeemiin liittyvät säilyvät suureet (invariantit) sen havaituista symmetrioista. Toisaalta se tekee myös mahdolliseksi käsitellä kokonaisia hypoteettisten Lagrangen funktioiden luokkaa annettujen invarianttien avulla fysikaalisen systeemin kuvaamiseksi. Kuvitellaan esimerkiksi, että löydettäisiin uusi kenttä, jossa jokin suure "X" säilyy. Noetherin teoreeman avulla voidaan määrittää, minkä tyyppisissä Lagrangen funktioissa "X" säilyy jatkuvassa symmetrisessä muunnoksessa, minkä niiden soveltuvuus voidaan arvioida muiden kriteerien perusteella.


title: Noetherin teoreema

text:
Noetherin teoreemasta on olemassa monia versoita, joiden yleisyyden aste vaihtelee. Alkuperäinen versio koski vain
tavallisia differentiaaliyhtälöitä (hiukkasia), ei osittaisdifferentiaaliyhtälöitä (kenttiä). Alkuperäisissä versioissa oletetaan myös, että Lagrangen funktio riippuu vain ensimmäisestä derivaatasta, kun taas myöhemmissä versioissa teoreema on yleistetty sellaisiinkin Lagrangen funktioihin, jotka riippuvat "n":nnestä derivaatasta. Teoreemalle on olemassa luonnollisia kvanttiteoreettisia vastineita, jotka ilmaisee Ward-Takahashin identiteetti. On olemassa myös Noetherin teoreeman yleistyksiä superavaruuteen.


title: Noetherin teoreema

text: Jättäen tekniset hienoudet sivuun Noetherin teoreema voidaan ilmaista epämuodollisesti.


title: Noetherin teoreema

text: Teoreeman täsmällisempi, kenttiin perustuva versio kuuluu:


title: Noetherin teoreema

text: Tässä sana "symmetria" viittaa täsmällisemmin sanottuna sen muodon kovarianssiin, jonka fysikaalinen laki saa tietyt tekniset kriteerit täyttävien muunnosten muodostamassa yksiulotteisessa Lien ryhmässä. Fysikaalisten suureiden säilymislait ilmaistaan tavallisesti jatkuvina yhtälöinä.


title: Noetherin teoreema

text: Teoreeman muodollisessa todistuksessa invarianssiehtoja käytetään lausekkeen muodostamiseksi virtaukselle, joka liittyy säilyvään fysikaaliseen suureeseen. Viime aikoina, suunnilleen vuodesta 1980 lähtien on tullut tavaksi nimittää säilyvää suuretta "Noetherin varaukseksi" ja sitä kuljettavaa virtausta "Noetherin virraksi". Noetherin virta määritellään solenoidiseksi vektorikentäksi, jonka divergenssi on 0.


title: Noetherin teoreema

text: Gravitaation tapauksessa Felix Klein on ilmaissut Noetherin teoreeman aktiolle "I" invarianttien avulla seuraavasti:


title: Noetherin teoreema

text: Fysikaaliset säilymislait sanovat, että systeemin kehityksen matemaattisessa kuvauksessa jokin suure "X" pysyy vakiona ajan kuluessa eli se on invariantti. Matemaattisesti "X":n muutosnopeus eli sen derivaatta ajan suhteen on nolla:


title: Noetherin teoreema

text: Sellaisten suureiden sanotaan säilyvän. Niitä sanotaan usein liikevakioiksi, vaikka ne eivät välttämättä liity liikkeeseen vaan voivat muullakin tavoin kuvata systeemin kehitystä ajan kuluessa. Esimerkiksi jos jonkin systeemin energia säilyy, sen energia on koko ajan yhtä suuri, mikä asettaa rajoituksia systeemin liikkeelle, ja tätä voidaan käyttää hyväksi systeemin kehitystä ennustettaessa. Sen lisäksi, millaisen näkemyksen tällaiset liikevakiot antavat systeemin luonteesta, ne ovat hyödyllisiä laskennallisia apuvälineitä; esimerkiksi likimääräinen ratkaisu voidaan korjata löytämällä lähin tila, joka toteuttaa asiaan kuuluvat säilymislait.


title: Noetherin teoreema

text: Ensimmäiset tunnetut liikevakiot olivat liikemäärä ja energia, joita ehdottivat sellaisiksi 1600-luvulla törmäyskokeiden perusteella René Descartes ja Gottfried Leibniz ja joiden säilymisen ovat myöhemmät tutkijat vahvistaneet. Isaac Newton oli ensimmäinen, joka esitti liikemäärän säilymislain nykyisessä muodossa ja osoitti, että se on seuraus Newtonin kolmannesta laista eli voiman ja vastavoiman laista. Yleisen suhteellisuusteorian mukaan liikemäärän, energian ja liikemäärämomentin säilymislait pitävät tarkkaan ottaen paikkansa vain, jos ne ilmaistaan jännitys-energia-tensorin (gravitaatioon liittymätön jännitys ja energia) sekä jännitys-energia-liikemäärä-pseudotensorin (gravitaatioon liittyvä jännitys-energia) avulla. Sen, että gravitaatioon liittymätön liikemäärä ja energia säilyvät vapaasti putoavassa vertailujärjestelmässä, ilmaisee se seikka, että jännitys-energia-tensorin kovariantti divergenssi on nolla. Taivaanmekaniikassa tärkeisiin säilyviin suureisiin kuuluu myös Laplacen-Rungen-Lenzin vektori.


title: Noetherin teoreema

text: Fyysikot kehittivät 1700-luvun lopulla ja 1800-luvun alussa järjestelmällisempiä keinoja invarianttien löytämiseksi. Suurta edistysaskelta merkitsi vuonna 1788 kehitetty Lagrangen mekaniikka, joka liittyy vähimmän vaikutuksen periaatteseen. Tässä lähestymistavassa systeemin tilaa voidaan kuvata millä tahansa yleisetyillä koordinaateilla "q": liikelakeja ei tällöin tarvitse välttämättä esittää karteesisilla koordinaateilla, kuten Newtonin mekaniikassa oli tapana. Aktio eli "vaikutus" määritellään Lagrangen funktion "L" integraalina ajan suhteen


title: Noetherin teoreema

text: missä pilkku q:n yläpuolella merkitsee koordinaattien q muutosnopeutta ajan suhteen.


title: Noetherin teoreema

text: Hamiltonin periaate ilmoittaa, että systeemin todellinen liikerata q("t") on sellainen, että radan infinitesimaaliset muutokset eivät aiheuta muutosta aktioon "I", ainakaan ensimmäisessä kertaluvussa. Tämä periaate seuraa Eulerin-Lagrangen yhtälöistä,


title: Noetherin teoreema

text: Jos siis yksi koordinaateista, esimerkiksi "q", ei esiinny Lagrangen funktiossa, yhtälön oikea puoli on nolla ja vasemman puolen on oltava


title: Noetherin teoreema

text: missä liikemäärä


title: Noetherin teoreema

text: säilyy koko liikkeen ajan.


title: Noetherin teoreema

text: Jos siis koordinaatti "q voidaan pitää merkityksettömänä ja se puuttuu Lagrangen funktiosta, viimeksi mainittuun ei vaikuta "q":n muutokset. Lagrangen funktio on tällöin invariantti ja sillä sanotaan olevan fysikaalinen symmetria sellaisissa muutoksissa. Noetherin teoreema sai alkunsa tämän ajatuksen yleistyksenä.


title: Noetherin teoreema

text: Vaihtoehtoisia menetelmiä säilyvien suureiden löytämiseksi kehitti 1800-luvulla varsinkin William Rowan Hamilton. Hän kehitti esimerkiksi kanonisten muunnosten teorian, joka teki mahdolliseksi muuttaa koordinaatistoa siten, että jokin koordinaatti hävisi Lagrangen funktiosta, mistä edellisen mukaan seuraa kanonisen liikemäärän säilyminen. Toinen, mahdollisesti tehokkain tapa säilyvien suureiden löytämiseksi perustuu Hamiltonin-Jacobin-yhtälöön.


title: Noetherin teoreema

text: Noetherin teoreema on perusidealtaan edellä kuvatun mitättömän pienten koordinaattien poisjättämisen yleistys.


title: Noetherin teoreema

text:
Oletetaan, että edellä määritelty aktio "I" on invariantti aikamuuttujan pienissä häiriöissä (käyristymisissä" ja
yleistetyt koordinaatit q fysiikassa yleisesti käytetyillä merkintätavoilla,


title: Noetherin teoreema

text: missä häiriöt "dt" and "d"q ovat molemmat pieniä mutta muuttuvia. Yleisemmin oletetaan, että aktiolla on vaikkapa "N" sellaista symmetriamuunnosta, toisin sanoen muunnosta, jotka jättävät aktion ennalleen, ja käytetään niille indeksiä "r" = 1, 2, 3, …, "N".


title: Noetherin teoreema

text:
Tällöin häiriöiden yhteisvaikutus voidaan kirjoittaa kaikkien erityyppisten häiriöiden lineaarisena summana,
missä e ovat infinitesimaalisia parametrisia kertoimia, joista


title: Noetherin teoreema

text: Yhdensuuntaissiirtojen tapauksessa Q on pituuden yksiköissä ilmaistava vakio, rotaatioiden tapauksessa lineaarinen, q:n komponenttien avulla ilmaistava lauseke, ja parametrit muodostavat kulman.


title: Noetherin teoreema

text: Näiden määritelmien avulla Noether osoitti, että nämä "N" suuretta


title: Noetherin teoreema

text: säilyvät eli ovat liikevakioita. Niiden dimensiot ovat [energia]·[aika] + [liikemäärä]·[pituus] = [aktio]].Esimerkkinä käsitellään Lagrangen funktiota, joka ei riipu ajasta, toisin sanoen se on invariantti (symmetrinen) muunnoksissa "t" → "t" + d"t", kun koordinaatit q eivät muutu. Tässä tapauksessa "N" = 1, "T" = 1 and Q = 0; vastaava säilyvä suure on kokonaisenergia "H"Tarkastellaan Lagrangen funktiota, joka ei riipu (edellä mainitulla tavalla merkityksettömästä) koordinaatista "q"; toisin sanoen se in invariantti (symmetrinen) muunnoksissa "q" → "q" + "dq". Tässä tapauksessa "N" = 1, "T" = 0, and "Q" = 1; säilyvä suure on vastaava liikemäärä "p"


title: Noetherin teoreema

text: Erityisessä ja yleisessä suhteellisuusteoriassa nämä näennäisesti erilliset säilymislait ovat saman lain, jännitys-energia-tensorin säilymislain, eri ilmenemismuotoja,Liikemäärämonentin L = r × p säilymislaki on analoginen liikemäärän säilymislaille. Oletetaan, että systeemin Lagrangen funktio on symmetrinen rotaatioiden suhteen, toisin sanoen se ei riipu fysikaalisen systeemin absoluuttisesta suuntautumisesta avaruudessa. Oletetaan, että Lagrangen funktio ei muutu akselin pienissä "n" kulman δθ suuruisissa rotaatioissa. Tällaisissa rotaatioissa karteesiset koordinaatit muuntuvat yhtälön


title: Noetherin teoreema

text: mukaisesti. Koska aika ei tässä muutu, on "T"=0. Pidetään kulmaa δθ parametrina "ε" ja karteesisia koordinaatteja r yleistettyinä koordinaatteina q; tällöin vastaavat muuttujat Q saadaan lausekkeella


title: Noetherin teoreema

text: Tällöin Noetherin teoreeman mukaan seuraava suure säilyy:


title: Noetherin teoreema

text: Toisin sanoen liikemäärämomentin L akselin n suuntainen komponentti säilyy.


title: Noetherin teoreema

text: Jos n on mielivaltainen, eli systeemiin eivät vaikuta mitkään rotaatiot, L:n kaikki komponentit säilyvät, eli lyhyesti sanottuna liikemäärämomentti säilyy.


title: Noetherin teoreema

text: Vaikka edellä esitetty versio teoreemasta on sellaisenaankin käyttökelpoinen, se on vain erikoistapaus Noetherin vuonna 1915 johtamasta yleisemmästä versiosta. Seuraavassa esitetään Noetherin teoreeman versio, joka koskee jatkuvia kenttiä neliulotteisessa aika-avaruudessa. Koska modernissa fysiikassa kenttäteoreettiset probleemat ovat yleisempiä kuin mekaaniset, tämä kenttäteoreettinen versio on Noetherin teoreeman yleisemmin käytetty versio.


title: Noetherin teoreema

text: Oletetaan joukko differentioituvia kenttiä "φ", jotka on määritelty kaikkialla avaruudessa ja ajassa. Esimerkiksi lämpötilaa "T"(x, "t") voidaan pitää sellaisena kenttänä, sillä se on luku, jolla on tietty arvo jokaisessa paikassa jokaisena aikana. Vähimmän vaikutuksen periaatetta voidaan soveltaa sellaisiin kenttiin, mutta aktio on nyt integraali avaruuden ja ajan yli:


title: Noetherin teoreema

text: Oletetaan, että aktio on riippumaton tietynlaisista avaruus-aika-koordinaattien "x" muunnoksista ja kentistä "φ"


title: Noetherin teoreema

text: missä muunnokset voidaan indeksoida: "r" = 1, 2, 3, …, "N"


title: Noetherin teoreema

text: Tällaisilla systeemeillä on Noetherin teorian mukaan "N" säilyvää virrantiheyssuuretta


title: Noetherin teoreema

text: Näissä tapauksissa säilymislait voidaan ilmaista neliulotteisessa muodossa


title: Noetherin teoreema

text: joka ilmaisee, että säilyvän suureen määrä pallopinnan sisäpuolella ei voi muuttua, ellei sitä virtaa vastaava määrä pallopinnan sisäpuolelta ulos tai päinvastoin. Esimerkiksi sähkövaraus säilyy; varausmäärä pallopinnan sisäpuolella ei voi muuttua, ellei varausta virtaa sieltä ulos tai sinne sisään.


title: Noetherin teoreema

text:
Asian havainnollistamiseksi oletetaan kenttien muodostama fysikaalinen systeemi, joka edellä mainitussa mielessä käyttäytyy samoin siirrettäessä sitä ajassa ja paikassa, toisin sanoen formula_24 on vakio kolmannen argumenttinsa suhteen. Siinä tapauksessa "N" = 4, virrantiheyssuureita on yksi kutakin paikkakoordinaattia ja aikaa kohti. Koska vain sijainnit ajassa ja paikassa voivat vääristyä, eivät kentät, muuttujat Ψ ovat kaikki nollia ja
"X" on yhtä kuin Kroneckerin delta δ, missä µ:tä on käytetty
r:n sijasta indeksinä. Siinä tapauksessa Noetherin teoreema vastaa jännitys-energia-tensorin
"T" säilymislakia:


title: Noetherin teoreema

text: Sähkövarauksen säilyminen sitä vastoin voidaan johtaa olettamalla, että "X"=0 ja "Ψ" on lineaarinen kentissä "f" itsessään. Kvanttimekaniikassa todennäköisyysamplitudi Ψ(x) sille, että hiukkanen löydetään pisteestä x, on kompleksinen kenttä "φ", koska se liittää avaruuden ja ajan jokaiseen pisteeseen kompleksiluvun. Todennäköisyysamplitudia sinänsä ei voida fysikaalisesti mitata, ainoastaan todennäköisyys "p" = |Ψ| voidaan todeta mittaussarjan perusteella, Sen vuoksi systeemi on invariantti sellaisten kentän Ψ ja sen kompleksikonjugaattikentän Ψ muunnosten suhteen, joissa lausekkeen |Ψ| arvo ei muutu, kuten kompleksisessa rotaatiossa


title: Noetherin teoreema

text: Rajatapauksessa, kun vaihe θ tulee infinitesimaalisen pieneksi, δθ, sitä voidaan pitää parametrina "ε", kun taas "Ψ" on sama kuin vastaavasti "iψ" and -"iψ"*. Erityisenä esimerkkinä voidaan mainita Kleinin-Gordonin yhtälö, suhteellisuusteorian mukaisesti korjattu versio Schrödingerin yhtälöstä spinittömille hiukkasille, missä Lagrangen funktion tiheys on


title: Noetherin teoreema

text: Tässä tapauksessa Noetherin teoreemasta seuraa, että säilyvä virta (∂·"j" = 0) on yhtä kuin


title: Noetherin teoreema

text:
Kun tämä kerrotaan kyseisen hiukkaslajin varauksena, saadaan tämän hiukkastyypin aikaansaama sähköinen virrantiheys. Tähän "riippumattomuuteen mittakentästä" kiinnitti ensimmäisenä huomiota Hermann Weyl, ja se on yksi fysiikan
mittakenttäsymmetrioiden prototyypeistä.


title: Noetherin teoreema

text: Tarkastellaan yksinkertaista tapausta, systeemiä, jossa on vain yksi riippumaton muuttuja, aika. Oleteteaan, että riippuvat muuttujat q ovat sellaisia, että aktio integraalina


title: Noetherin teoreema

text: on invariantti lyhyissä infinitesimaalisissa riippuvien muuttujien vaihteluissa. Toisin sanoen ne toteuttavat Eulerin-Lagrangen liikeyhtälöt


title: Noetherin teoreema

text: Oletetaan lisäksi, että integraali on invariantti jossakin jatkuvassa symmetriassa. Matemaattisesti sellaista symmetriaa kuvaa jokin virtaus φ, joka vaikuttaa muuttujiin seuraavasti:


title: Noetherin teoreema

text: missä ε on reaalinen muuttuja, joka ilmaisee virtauksen määrän, ja "T" reaalinen vakio, joka voi olla myös nolla ja joka ilmaisee, minkä verran virtaus vaikuttaa aikaan.


title: Noetherin teoreema

text: Aktiointegraali muuntuu muotoon


title: Noetherin teoreema

text: mitä voidaan pitää ε:n funktiona. Laskemalla derivaatta, kun ε = 0 ja käyttämällä symmetriaa saadaan


title: Noetherin teoreema

text: On huomattava, että Eulerin-Lagrangen yhtälöistä seuraa


title: Noetherin teoreema

text: Sijoittamalla tämä edellisiin yhtälöihin saadaan


title: Noetherin teoreema

text: Käyttämällä jälleen Eulerin-Lagrangen yhtälöitä saadaan


title: Noetherin teoreema

text: Tästä voidaan nähdä, että


title: Noetherin teoreema

text: on liikevakio, siis säilyvä suure. Koska φ [q, 0] = q, saadaan formula_41, ja näin ollen säilyvä suure yksinkertaistuu muotoon


title: Noetherin teoreema

text: Jotteivät kaavat tulisi liian monimutkaisiksi, tässä johdossa on oletettu, ettei virta muutu ajan kuluessa. Samaan tulokseen päästään kuitenkin myös yleisemmässä tapauksessa.


title: Noetherin teoreema

text: Noetherin teoreema voidaan johtaa myös tensorikentille φ missä indeksin "A" eri arvot tarkoittavat eri tensorikenttien eri komponentteja. Nämä kenttäsuureet ovat neliulotteisessa avaruudessa määriteltyjä funktioita, ja avaruuden pisteitä merkitään koordinaateilla "x", missä indeksin µ arvo µ=0 merkitsee aikaa ja arvot µ=1,2,3 kolmea tilaulottuvuutta. Nämä neljä koordinaattia ovat riippumattomat muuttujat ja kenttien arvot kussakin aika-avaruuden pisteessä ovat niistä riippuvia muuttujia. Infinitesimaalisissa muunnoksissa koordinaattien muunnokset voidaan kirjoittaa muodossa


title: Noetherin teoreema

text: kun taas kenttäsuureiden muunnokset ilmaistaan muodossa


title: Noetherin teoreema

text: Tämän määritelmän mukaan δφ riippuu kahdesta tekijästä: kentille itsessään ominaisista sisäisitä muutoksista ja koordinaattien muutoksista, sillä muunnettu kenttä α riippuu muunnetuista koordinaateista ξ. Sisäisten muutosten eristämiseksi kentän vaihtelu yksittäisessä pisteessä "x" voidaan määritellä seuraavasti:


title: Noetherin teoreema

text: Jos koordinaatteja muutetaan, muuttuu samalla myös sen aika-avaruuden alueen raja, jonka yli Lagrangen funktio integroidaan; alkuperäistä ja muunnettua versiota merkitään Ω ja Ω’.


title: Noetherin teoreema

text: Noetherin teoreema alkaa oletuksesta, että tietty koordinaattien ja kenttämuuttujien muunnos ei muuta aktiota, joka määritellään Lagrangen funktion tiheyden integraalina tietyn aika-avaruuden alueen yli. Matemaattisesti tämä oletus voidaan kirjoittaa seuraavasti:


title: Noetherin teoreema

text:
missä muuttujien jälkeen yläpuolelle kirjoitetut pilkut tarkoittavat osittaisderivaattoja niiden
koordinaattien suhteen, jotka seuraavat pilkun jälkeen, toisin sanoen


title: Noetherin teoreema

text: Koska ξ on pelkkä integroimisvakio ja koska rajan Ω muutos oletettiin infinitesimaaliseksi, nämä kaksi integraalia voidaan yhdistää divergenssilauseen neliulotteisen version mukaisesti seuraavaan muotoon:


title: Noetherin teoreema

text: Lagrangen funktioiden erotus voidaan kirjoittaa ensimmäisessä kertaluvuissa infinitesimaalisilla muutoksilla:


title: Noetherin teoreema

text: Koska nämä muutokset kuitenkin on määritelty samassa edellä selityssä pisteessä, muutokset ja derivoinnit voidaan suorittaa myös päinvastaisessa järjestyksessä; ne kommutoivat:


title: Noetherin teoreema

text: Käyttämällä Eulerin-Lagrangen kenttäyhtälöä


title: Noetherin teoreema

text: Lagrangen funktioiden erotus voidaan kirjoittaa yksinkertaisesti muotoon


title: Noetherin teoreema

text: Näin ollen aktion muutokseksi saadaan


title: Noetherin teoreema

text: Koska tämä pätee missä tahansa alueessa Ω, integrandin on oltava nolla


title: Noetherin teoreema

text: Mille tahansa symmetriamuunnosten yhdistelmälle tästä aiheutuva häiriö voidaan kirjoittaa muodossa


title: Noetherin teoreema

text: missä formula_57 on funktion φ Lien derivaatta suunnassa "X". Kun φ on skalaari tai formula_58,


title: Noetherin teoreema

text: Näistä yhtälöistä seuraa, että kentän muutos yhdessä pisteessä on


title: Noetherin teoreema

text: Differentioimalla tämä divergenssi ε:n suhteen pisteessä ε=0 ja muuttamalla etumerkki saadaan säilymislaki


title: Noetherin teoreema

text: missä säilyvä virta on


title: Noetherin teoreema

text: Käsitellään erikoistapauksena Newtonin fysiikan mukaista hiukkastan jonka massa on "m" ja paikkakoordinaatit "x" ja joka liikkuu potentiaalin "V" vaikutuksesta, jonka koordinatisoi aika "t". Aktio "S" on:


title: Noetherin teoreema

text: Ensimmäinen hakasuluissa oleva termi on liike-energia, jälkimmäinen potentiaalienergia. Käsitellään ajan muunnosten generaattoria "Q" = ∂/∂"t". Toisin sanoen formula_64. On huomattava, että "x" riippuu eksplisiittisesti ajasta, kun taas "V" ei riipu; näin ollen:


title: Noetherin teoreema

text: ja voidaan asettaa


title: Noetherin teoreema

text: Silloin


title: Noetherin teoreema

text: Yhtälön oikea puoli tarkoittaa energiaa, ja Noetherin teoreeman mukaan formula_68, toisin sanoen energian säilymisen periaate seuraa invarianssista ajallisten siirtymien suhteen.


title: Noetherin teoreema

text: Yleisemmin, jos Lagrangen funktio ei eksplisiittisesti riipu ajasta, suure


title: Noetherin teoreema

text: jota sanotaan Hamiltonin funktioksi, säilyy.


title: Noetherin teoreema

text: Käsitellään edelleen yksiulotteista aikaa ja olkoon


title: Noetherin teoreema

text: toisin sanoen on "N" Newtonin fysiikan mukaista hiukkasta systeemissä, jonka potentiaali riippuu vain pareittain hiukkasten suhteellisesta liikkeestä.


title: Noetherin teoreema

text: Käsitellään formula_71:lle määriteltyä Galilein muunnosten generaattoria, toisin sanoen vertailujärjestelmän muutosta. Toisin sanoen


title: Noetherin teoreema

text: On huomattava, että


title: Noetherin teoreema

text: Tämä on muotoa formula_74, joten voidaan asettaa


title: Noetherin teoreema

text: Täten


title: Noetherin teoreema

text: missä formula_79 on kokonaisliikemäärä, "M" kokonaismassa formula_80 massakeskipiste. Noetherin teoreeman mukaan


title: Noetherin teoreema

text: Soveltamalla Noetherin teoreemaa fyysikot saavat tehokkaita näkemyksiä mihin tahansa fysiikan yleiseen teoriaan pelkästään analysoimalla erilaisia muunnoksia, joissa lait pysyvät muodoltaan invariantteina. Niinpä esimerkiksi:Noetherin teoreeman kvanttikenttäteoreettinen vastine, Wardin-Takahashin identiteetti, johtaa vielä muihin säilymislakeihin. Esimerkiksi sähkövarauksen säilyminen seuraa invarianssista varauksellisten hiukkasten kompleksisten kenttien vaihekulman ja siihen liittyvien sähköisen potentiaalin ja vektoripotentiaalin mittojen suhteen.


title: Noetherin teoreema

text: Noetherin varausta on käytetty myös laskettaessa stationaaristen mustien aukkojen entropiaa.


title: Kutchin piirikunta

text: Kutchin piirikunta (, ) on yksi Gujaratin osavaltion 33 piirikunnasta. Piirikunta rajautuu etelästä ja lännestä Kutchinlahteen, pohjoisesta Pakistanin Sindhin provinssiin ja idästä Banaskanthan, Patanin, Surendranagarin ja Morbin piirikuntiin.


title: Kutchin piirikunta

text: Kutchin piirikunnassa oli vuoden 2011 väestönlaskennassa 2 092 371 asukasta.


title: Suomen ja Pakistanin väliset suhteet

text: Suomen ja Pakistanin välisillä suhteilla tarkoitetaan Suomen tasavallan ja Pakistanin islamilaisen tasavallan kahdenvälisiä suhteita. Diplomaattiset suhteet solmittiin 12.1.1951 ja ne pohjautuivat pitkään lähinnä kaupan varaan. Viime vuosina Suomi on myös osallistunut kehitysyhteistyöhön ja humanitaariseen apuun Pakistanissa, esimerkiksi myöntämällä varoja Maailmanpankin Yhteisrahoitusohjelmaan (Multi Donor Trust Fund), jonka avulla jälleenrakennetaan tulvien tuhoamia raja-alueita. Viimeisimmät Suomi-Pakistan poliittiset konsultaatiot pidettiin huhtikuussa 2014 Helsingissä.


title: Suomen ja Pakistanin väliset suhteet

text: Pakistanilla ei ole suurlähetystöä Suomessa, mutta Suomen kansalaiset saavat konsulipalveluita Pakistanin Tukholman suurlähetystöstä . Vuoden 2016 alusta alkaen Pakistanilla on muutaman vuoden tauon jälkeen Suomessa taas kunniapääkonsulaatti , pääkonsuli Wille Eerola nimitettiin tehtäväänsä helmikuussa 2016. Suomen Islamabadin suurlähetystö Pakistanissa suljettiin väliaikaisesti elokuussa 2012 valtion säästöohjelman vuoksi . Nyt Pakistan-suhteista vastaa Etelä-Aasian kiertävä suurlähettiläs, Harri Kämäräinen, jonka toimisto sijaitsee Helsingissä ulkoasiainministeriössä . Kiertävä suurlähettiläs panostaa erityisesti taloudellisen yhteistyön kehittämiseen. Suomella on yhä kunniapääkonsulaatti Karachissa, ja kaksi muuta kunniakonsulaattia Islamabadin ja Lahoren kaupungeissa Pakistanissa .


title: Suomen ja Pakistanin väliset suhteet

text: Suomalais-pakistanilainen kauppayhdistys on sekä Suomessa että Pakistanissa rekisteröity järjestö, jonka tarkoituksena on kehittää Suomen ja Pakistanin välisiä suhteita kaupan, teollisuuden ja muun elinkeinotoiminnan aloilla . Vaikka kahdenvälinen kauppa on perinteisesti ollut melko maltillista, suomalaisten kiinnostus liiketoimintaan Pakistanissa on kasvamassa. Joitakin merkittäviä suomalaisyrityksiä toimii jo Pakistanissa. Vuosina 2014-2016 Suomen vienti Pakistaniin on kolminkertaistunut. Suomalais-pakistanilainen kauppayhdistys on isännöinyt vuodesta 2014 alkaen jo kolme vienninedistämistilaisuutta Islamabadissa ja yhden Helsingissä.


title: Pohjanmaan tuomiokunta

text: Pohjanmaan tuomiokunta oli keskiajalla ja uuden ajan alussa Pohjanmaan ainoa tuomiokunta. Vasta vuonna 1648 Pohjanmaa jaettiin kahteen tuomiokuntaan, Oulun läänin tuomiokuntaan ja Vaasan läänin tuomiokuntaan. Mutta jo 1653 tuomiokunnat yhdistettiin jälleen yhdeksi Pohjanmaan tuomiokunnaksi. Vuosina 1676–1680 Pohjanmaalla toimi kaksi tuomaria, Bengt Rosenhane ja Kristoffer Gyllenstierna, mutta tuomiokunnan aluetta ei silti ollut jaettu kahtia. Vuonna 1680 tapahtuneessa tuomioistuinlaitoksen uudistustyössä Pohjanmaan tuomiokunta jaettiin kahtia, jolloin muodostuivat Pohjois-Pohjanmaan tuomiokunta ja Etelä-Pohjanmaan tuomiokunta.


title: Valkoevätörö

text: Valkoevätörö ("Romanogobio albipinnatus") on Mustaanmereen ja Kaspianmereen laskevissa joissa tavattava särkikalalaji.


title: Valkoevätörö

text: Valkoevätörö on pienikokoinen pohjalla elävä kala. Se muistuttaa paljon tavallista töröä, mutta valkoevätörön evät ovat vaaleammat kuin törön pilkkurivien kirjailemat selkä- ja pyrstöevät.


title: Valkoevätörö

text: Laji on ensimmäisen kerran tavattu Suomessa Saimaan kanavassa vuonna 2014 vieraslajina. Suurin Suomessa pyydetty valkoevätörö on ollut 9,5 cm pitkä.


title: Ruotsin Superliiga

text: Ruotsin Superliiga ()


title: Etapit 1–11 Ranskan ympäriajossa 2014

text:
Ranskan ympäriajon 2014 etappien 1–11 tulokset.
1. etapin tulokset
Kokonaistilanne 1. etapin jälkeen


title: Etapit 1–11 Ranskan ympäriajossa 2014

text:
2. etapin tulokset
Kokonaistilanne 2. etapin jälkeen


title: Etapit 1–11 Ranskan ympäriajossa 2014

text:
3. etapin tulokset
Kokonaistilanne 3. etapin jälkeen


title: Etapit 1–11 Ranskan ympäriajossa 2014

text:
4. etapin tulokset
Kokonaistilanne 4. etapin jälkeen


title: Etapit 1–11 Ranskan ympäriajossa 2014

text:
5. etapin tulokset
Kokonaistilanne 5. etapin jälkeen


title: Etapit 1–11 Ranskan ympäriajossa 2014

text:
6. etapin tulokset
Kokonaistilanne 6. etapin jälkeen


title: Etapit 1–11 Ranskan ympäriajossa 2014

text:
7. etapin tulokset
Kokonaistilanne 7. etapin jälkeen


title: Etapit 1–11 Ranskan ympäriajossa 2014

text:
8. etapin tulokset
Kokonaistilanne 8. etapin jälkeen


title: Etapit 1–11 Ranskan ympäriajossa 2014

text:
9. etapin tulokset
Kokonaistilanne 9. etapin jälkeen


title: Etapit 1–11 Ranskan ympäriajossa 2014

text:
10. etapin tulokset
Kokonaistilanne 10. etapin jälkeen


title: Etapit 1–11 Ranskan ympäriajossa 2014

text:
11. etapin tulokset
Kokonaistilanne 11. etapin jälkeen


title: Sergei Eremenko

text: Sergei Eremenko (, s. 6. tammikuuta 1999 Pietarsaari, Suomi) on venäläinen jalkapalloilija, joka edustaa Veikkausliigassa pelaavaa SJK:ta lainalla latvialaisesta Spartaks Jūrmalasta. Pelipaikaltaan hän on keskikenttäpelaaja. Eremenkolla on myös Suomen kansalaisuus, mutta hän on valinnut maajoukkueekseen Venäjän maajoukkueen.


title: Sergei Eremenko

text: Eremenko on Jaron kasvatti. Hän teki ensiesiintymisensä Veikkausliigassa 15-vuotiaana 6. heinäkuuta 2014 hänen isänsä Alexei Eremenkon, Jaron silloisen päävalmentajan, vaihdettua hänet kentälle 1–2 kotitappiossa Vaasan Palloseuraa vastaan. Kaudella 2015 Eremenko pelasi Jaron edustusjoukkueessa 19 Veikkausliiga-ottelua ja vietti aikaa myös JBK:ssa lainalla, jossa hän pelasi kolme ottelua Kakkosessa. Jaro putosi kaudeksi 2016 Ykköseen, jossa Eremenko pelasi 11 ottelua.


title: Sergei Eremenko

text: Elokuussa 2016 Eremenko siirtyi sveitsiläiseen Baseliin pelaten kauden 2016–2017 seuran juniorijoukkueessa. Tammikuussa 2018 Eremenko siirtyi latvialaiseen Spartaks Jūrmalaan, josta hänet lähetettiin lainalle venäläiseen Spartak Moskovaan. Tammikuussa 2019 Eremenko siirtyi lainalle Veikkausliigan SJK:hon.


title: Sergei Eremenko

text: Eremenko on edustanut Suomea junioritasolla. Maaliskuussa 2018 hän ilmoitti edustavansa jatkossa Venäjää. FIFA hyväksyi virallisesti edustusoikeuden siirron huhtikuussa 2018.


title: Sergei Eremenko

text: Eremenkon veljet Alexei Eremenko Jr. ja Roman Eremenko ovat myös ammattilaisjalkapalloilijoita.


Kymenkartanon läänin ja Lappeen kihlakunnan tuomiokunta oli Turun hovioikeuspiiriin kuulunut kihlakunnantuomarin virka-alue. Alueen tuomiokuntajaossa tapahtui 1600-luvulla sellaiset muutokset, että Kymenkartanon läänin itäosa eli Vehkalahti ja Virolahti oli 1646–1652 omana tuomiokuntanaan. Vuonna 1653 muodostettiin Kymenkartanon tuomiokunta osista Porvoon tuomiokuntaa ja Lappeen tuomiokuntaa.


title: Kymenkartanon läänin ja Lappeen kihlakunnan tuomiokunta

text: Kymenkartanon lääni koostui ennen vuotta 1680 seuraavista pitäjistä:


text: Kymenkartanon lääniin yhdistettiin 1680 myös Lappeen kihlakunta. Yhdistämisen tuloksena muodostuneeseen uuteen tuomiokuntaan kuului kahdeksan pitäjää:


text: Isonvihan (1713–1721) aikana tuomiokunnassa pidettiin viimeiset käräjät ennen keskeytystä kesällä 1712 ja oikeudenkäyntitoiminta aloitettiin uudelleen helmikuun lopulla 1722. Vuonna 1721 solmitussa rauhansopimuksessa tuomiokunta menetti vain pienen osan alueestaan Venäjälle. Kesäkuussa 1722 Turun hovioikeus määräsi tuomiokunnan tuomarin pitämään huolta myös Säkkijärven oikeudenhoidosta. Seuraavan vuoden alusta alkaen Säkkijärvi liitettiin tuomiokuntaan Lappeen–Joutsenon käräjäkunnan osana. Pikkuvihan (1742–1743) aikana ei käräjiä ilmeisesti järjestetty tai sitten näiden vuosien tuomiokirjat ovat tuhoutuneet, sillä niitä ei ole säilynyt nykypäiviin saakka. Vuoden 1743 rauhansopimuksen perusteella osa tuomiokunnan alueesta luovutettiin Venäjälle. Jäljelle jäänyt osa yhdistettiin Porvoon läänin kanssa uudeksi tuomiokunnaksi 1750 ja näin muodostui Porvoon ja Kymin kihlakuntien tuomiokunta.


title: Klas

text: Klas on ruotsalainen miehen etunimi. Saksalaisen, myös Suomessa esiintyvän Klaus-nimen tavoin se on alkuperältään lyhentynyt muoto nimestä Nikolaus. Useista Suomen historian henkilöistä, joiden nimi on ollut Klas, käytetään suomenkielisessä kirjallisuudessa vakiintuneesti nimeä Klaus. Klasin nimipäivä on suomenruotsalaisen kalenterin mukaan 7. heinäkuuta


title: Klas

text: Suomessa nimi Klas on Väestörekisterikeskuksen tietojen mukaan annettu vuoden 2009 loppuun mennessä 1070 henkilölle.


title: Kuopio Maraton

text: Kuopio Maraton on Itä-Suomen suurin yksipäiväinen juoksu/kuntoilutapahtuma, joka kerää vuosittain noin 2 500 osallistujaa. Tapahtuman järjestää Pohjois-Savon Liikunta ja Kuopion Reipas.


title: Kuopio Maraton

text: Kuopio Maratonilla on matkoja ja sarjoja kaiken tasoisille kuntoilijoille. Maratonin (42,195 km) ja puolimaratonin (21,1 km) lisäksi tapahtumassa voi osallistua myös kymmenelle kilometrille. Puolimaratonille ja Kympille voi osallistua myös kävellen, ilman ajanottoa. Pienimmille lapsille Kuopio Maratonilla järjestetään 4 ja 2 kilometrin matkat.


title: Kuopio Maraton

text: Kuopio Maratonin reitti starttaa Kylpylähotelli Rauhalahden pihalta kohti Särkiniemeä, mistä juoksijat jatkavat kohti Savilahtea. Yliopiston kohdalta matka jatkuu kohti keskustaa. Niiralan ja Linnanpellon kautta reitti kiertää Itkonniemelle, mistä reitti laskeutuu Kuopion Satamaan. Sataman jälkeen juoksijat pääsevät nauttimaan luonnon kauniin Väinölänniemen maisemista, ennen kuin matka jatkuu Haapaniemen ja Särkiniemen rantojen kautta takaisin Rauhalahteen. Reitti on pituudeltaan 21,1 km ja Maratonin juoksevat sen kahdesti. Kuopio Maratonin reitti on kohtuullisen tasainen ja nopea loivine pitkine laskuineen. Kaunis järvimaisema kruunaa kuntoilukokemuksen.


title: Kuopio Maraton

text: Kuopio Maraton järjestetään perinteisesti syyskuun ensimmäisenä viikonloppuna.


title: Kuopio Maraton

text: Juoksun ja kävelyn lisäksi Kuopio Maratonilla voi osallistua myös rullaluistelumaratonille ja -puolimaratonille. Rullaluistelijat voivat luistella sauvojen kanssa tai sauvoitta. Rullaluistelureitti suuntaa Rauhalahdesta kohti Petosta, mistä reitti kääntyy Kaislastenlahteen, jossa sijaitsee maratonin kääntöpaikka. Molemmat reitit luistellaan yhtenä lenkkinä.


title: Savon tuomiokunta

text: Savon tuomiokunta oli Turun hovioikeuspiiriin kuulunut kihlakunnantuomarin virka-alue. Itä-Suomesta tunnetaan kihlakunnantuomareita 1530-luvulta lähtien. Sitä ennen alimman asteen oikeudenhoidosta oli huolehtinut Viipurin linnan päällikkö. Varhaisin tiedetty Savon kihlakunnantuomari on Jöns Kirjuri, joka hoiti virkaansa 1537–1542. Itä-Suomeen muodostettiin 1500-luvulla kolme tuomiokuntaa: Savon tuomiokunta, Lappeen tuomiokunta ja Äyräpään tuomiokunta. Näistä Savon tuomiokunta jaettiin kahtia 1653 ja näin muodostettiin Pien-Savon eli Vähä-Savon tuomiokunta ja Suur-Savon tuomiokunta.


title: New Orleans -luokka

text: New Orleans -luokka oli Yhdysvaltain laivaston seitsemän 1930-luvulla valmistetun raskaan risteilijän muodostama alusluokka. Alun perin luokka oli nimetty Astoria-luokaksi, mutta "USS Astorian" tuhouduttua ja luokkaan kuuluneiden alusten modifiointityön jälkeen luokan nimi vaihdettiin New Orleans -luokaksi.


title: New Orleans -luokka

text: Luokan alukset osallistuivat toisen maailmansodan Tyynenmeren raskaimpiin taisteluihin. "USS Astoria", "USS Quincy" ja "USS Vincennes" upposivat Savonsaaren taistelussa ja kolme muuta vaurioituivat Guadalcanalin taisteluissa. Ainoastaan "USS Tuscaloosa" vietti pääosan sodasta Atlantilla eikä vaurioitunut sodan aikana. Neljä sodasta selvinnyttä alusta siirrettiin reserviin heti sodan päätyttyä ja ne myytiin romutettaviksi 1959.


title: New Orleans -luokka

text: Kolme ensimmäistä alusta tilattiin laivaston telakoilta osana vuoden 1929 budjettia. Näiden alusten piti olla toisinto Portland-luokasta. Kolme seuraavaa seuraavan vuoden budjetista ja viimeinen vuoden 1931 budjetista. Vuoden 1930 Lontoon laivastosopimus salli kuitenkin vain yhden aluksen valmistamisen vuonna 1934 samoin kuin seuraavana vuonna. Vuoden 1935 alus valmistettiin todellisuudessa kevyenä risteilijänä Brooklyn-luokan pohjalta. Numerot 40–42 olivat Brooklyn-luokan aluksia.


Porvoon ja Kymin kihlakuntien tuomiokunta oli Turun hovioikeuspiiriin kuulunut kihlakunnantuomarin virka-alue. Se muodostettiin 1750 yhdistämällä Porvoon lääni ja vuoden 1743 rauhansopimuksen perusteella Ruotsille jäänyt osa Kymenkartanon läänin ja Lappeen kihlakunnan tuomiokuntaa. Vuoden 1776 järjestelyyn perustuen tuomiokuntaan kuuluivat seuraavat käräjäkunnat:


title: Porvoon ja Kymin kihlakuntien tuomiokunta

text: Tuomiokunta jaettiin kahtia 8. heinäkuuta 1807 annetulla kuninkaallisella kirjeellä. Näin syntyi Porvoon kihlakunnan tuomiokunta ja Kymin kihlakunnan tuomiokunta.


title: Palkkio

text: Palkkio on palkitseva asia, joka saa tekemään jonkin asian tai toistamaan asiaa sen saamisen tai saamisen toivon vuoksi. Palkkio voi olla esimerkiksi palkinto tai rahallinen korvaus jostakin tehdystä. Palkkiot voivat motivoida ihmistä: esimerkiksi työstä maksettava palkka ja palkankorotukset kannustavat ihmistä työskentelemään. Yritysten johtajille asetetaan kannustinpalkkioita. Erilaisissa uhkapeleissä ja onnenpeleissä on asettu palkkio voittajalle. Etsintäkuulutettujen rikollisten ja kadonneiden tavaroiden löytämisestä voi saada löytöpalkkion.


title: USS Massachusetts (BB-59)

text: USS Massachusetts (runkonumero BB-59) oli Yhdysvaltain laivaston South Dakota -luokan taistelulaiva, ja nykyisin se on museona.


title: USS Massachusetts (BB-59)

text: Alus tilattiin 15. joulukuuta 1938 Bethlehem Steel Corporationin Fore Riverin telakalta, missä köli laskettiin 20. heinäkuuta 1939. Alus laskettiin vesille 23. syyskuuta 1941 kumminaan Charles Francis Adamsin puoliso ja liitettiin laivastoon 12. toukokuuta 1942 Bostonissa ensimmäisenä päällikkönään Francis E. M. Whiting.


title: USS Massachusetts (BB-59)

text: Koeajojen päätyttyä alus lähti 24. lokakuuta 1942 Casconlahdelta Mainesta, ja se kohtasi neljä päivää myöhemmin merellä operaatio Torchin läntisen maihinnousuosaston. Se oli operaatiossa amiraali H. Kent Hewittin lippulaivana. "Massachusettsin" ensimmäinen taistelu alkoi 8. marraskuuta Casablancan edustalla. "Massachusetts" ja sen seurassa olleet kaksi risteilijää ja kaksi hävittäjää joutuivat kahden Casablancaa suojaavan raskaan rannikkopatterin tuleen. Samaan aikaan Casablancan satamassa oli keskeneräinen Vichyn Ranskan laivaston taistelulaiva "Jean Bart", jonka kahdesta 15 tuuman tykkitornista vain toinen oli asennettuna paikoilleen. Seuranneessa taistelussa Jean Bart sai viisi osumaa Massachusettsin 16 tuuman kranaateista, jolloin sen ainoa päätykistön torni vaurioitui toimintakelvottomaksi. Tämän jälkeen "Massachusetts" ja sen seurassa olleet alukset keskittivät tulensa satamassa olleisiin muihin ranskalaisaluksiin, jolloin kaksi hävittäjää ja yksi kevyt risteilijä upposivat. Alus tulitti vielä rannikkopattereita räjäyttäen ampumatarvikevaraston. "Massachusetts" ampui taistelussa 786 kappaletta 16 tuuman kranaatteja, joita oli alun alkaen ollut mukana 800. Tulitauon jälkeen alus aloitti 12. marraskuuta paluumatkan Yhdysvaltoihin, jossa se valmistautui siirtymään Tyynellemerelle.


title: USS Massachusetts (BB-59)

text: Alus poistettiin palveluksesta 27. maaliskuuta 1947, ja se poistettiin alusluettelosta 1. kesäkuuta 1962. Alus on ollut 14. elokuuta 1965 alkaen museona Battleship Covessa.


title: Søren Bobach

text: Søren Bobach (s. 25. huhtikuuta 1989 Silkeborg, Tanska) on tanskalainen suunnistaja. Trentinon maailmanmestaruuskilpailuissa 2014 Bobach voitti sprintin maailmanmestaruuden ja sijoittui sprinttiviestissä hopealle. Kahtena seuraavana vuonna hän voitti sprinttiviestissä maailmanmestaruuden. Vuoden 2016 EM-kilpailuissa hän sai sprinttiviestissä hopeaa. Vuonna 2014 Bobach voitti yhden maailmancupin osakilpailun ja sijoittui kokonaiskilpailussa yhdeksänneksi.


title: Søren Bobach

text: Juniorien maailmanmestaruuskilpailuissa Bobach on voittanut maailmanmestaruuden keskimatkalla 2006 ja saavuttanut hopeaa pitkällä matkalla 2009 sekä pronssia sprintissä ja keskimatkalla 2008 sekä viestissä 2009. Bobach oli vuonna 2011 mukana Halden SK:n joukkueessa voittamassa Jukolan viestiä. Nykisin hän edustaa seuratasolla tanskalaista OK Pan Århusia ja myös asuu Aarhusissa.


title: Søren Bobach

text: Søren Bobachin sisko Ida Bobach on myös suunnistaja.


title: Lahnajärven taukopaikka

text: Lahnajärven taukopaikka on kahvila-ravintola ja taukopaikka Suomusjärvellä Lahnajärven kylässä. Se sijaitsee seututien 110 (entisen valtatien 1) varrella Helsingin ja Turun puolivälissä Lahnajärven rannalla. Se avattiin alun perin vuonna 1952 ja suljettiin 2008, mutta avattiin jälleen uuden omistajan voimin syyskuussa 2015. Pia Landenin omistama yritys oli mukana Jyrki Sukulan tv-ohjelmassa "Kuppilat kuntoon", mutta meni konkurssiin 2018. Ravintolan toimintaa jatkaa Mehmet Tartkoy konkurssipesän vuokralaisena. Vuokralaisena toimii myös viereinen Vesipuisto Lahnis.


title: Lahnajärven taukopaikka

text: Lahnajärvi on Suomen ensimmäinen autoilijoille rakennettu taukopaikka, joka valmistui vuoden 1952 Helsingin olympialaisia varten.


title: Lahnajärven taukopaikka

text: Ajatus Lahnajärven taukopaikan perustamisesta syntyi kesällä 1951, kun Turun kautta Suomeen saapuneita ulkomaalaisia toimittajia kuljetettiin Helsinkiin tutustumaan vuoden 1952 kesäolympialaisten valmisteluihin. Kahvilatoiminta Lahnajärvellä alkoi olympiakesänä nimellä "Matka-Manna", ja 1950-luvulla paikalle avattiin myös Suomen Autoklubin ylläpitämä leirintäalue. Lahnajärven ravintola oli 250-paikkainen itsepalvelukahvila, jolla oli oma leipomo. Rakennuksessa oli myös taukotila linja-autonkuljettajille sekä henkilökunnan asuntoja. Vuonna 1967 avattiin anniskeluoikeuksilla varustettu ruokaravintola ja 1980-luvulla motelli. Työntekijöitä Lahnajärvellä oli enimmillään noin 70. Ravintolan vieressä toimi pitkään Shell-huoltoasema. Lahnajärven kahvila-ravintola oli vuodesta 1989 lähtien Rautakirjan tytäryhtiön Eurostradan omistuksessa.


title: Lahnajärven taukopaikka

text: Lahnajärven ravintola ja huoltoasema lopettivat toimintansa seitsemäksi vuodeksi marraskuussa 2008, kun Helsingin ja Turun välinen uusi E18-moottoritie avattiin liikenteelle. Vuonna 2011 Lahnajärven taukopaikka oli mukana Ylen tuottamassa "Suojele minua!" -televisiosarjassa, jossa esiteltiin katsojien ehdottamia rakennussuojelun arvoisia kohteita. Syyskuussa 2015 paikka avattiin uudelleen ilman huoltoasematoimintoja.


title: Martti Malmberg

text: Martti Malmberg (1911–2002) oli suomalainen kommunisti ja Suomen kommunistisen puolueen puoluehajaannuksessa uudistajien eli tulevan enemmistön puolelle varhaisessa vaiheessa asettunut SKP:n johtohahmo. Malmberg oli SKP:n järjestösihteeri 1945–1947 ja 1954– sekä SKP:n uudenmaan piirin piirisihteeri 1947–1953. Hän oli opiskellut 1930-luvun puolivälissä Moskovan Lenin-koulussa salanimellä "Joni Oder".


title: Martti Malmberg

text:
Ennen puoluehajaannuksen julkiseksi tehnyttä 14. edustajakokousta Malmberg jätti pääsihteeri Ville Pessille eroanomuksen järjestösihteerin toimestaan sekä puolueen poliittisesta toimikunnasta, koska koki epäluottamusta ylintä johtoa kohtaan. Hän sai
kuitenkin jäädä toimikuntaan yhdessä Hertta Kuusisen, Inkeri Lehtisen, Leo Suonpään ja Erkki Tuomisen kanssa.


title: Martti Malmberg

text: Martti Malmberg toimi enemmistön vähemmistöpiireihin lähettämänä valtuutettuna Kymin piirissä. Malmbergin tehtävänä oli tehdä tunnetuksi puolueen virallista linjaa vähemmistön hallitsemassa piirissä.


title: Eteläamerikanketut

text: Eteläamerikanketut ("Lycalopex") on petoeläinsuku. Suvun lajeja tavataan Etelä-Amerikassa.


title: Eteläamerikanketut

text: Sukuun kuuluvat seuraavat lajit:


title: Barvenkovon–Lozovan offensiivi

text: Barvenkovon-Lozovan offensiivi (eli ensimmäinen Izjumin taistelu) oli puna-armeijan operaatio toisessa maailmansodassa itärintamalla. Operaatio toteutettiin 18. - 31. tammikuuta 1942, jolloin puna-armeija eteni 90-100 kilometriä tuhoten Saksan 298., 68. ja 257. jalkaväkidivisioonat. Neuvostoliiton mukaan saksalaiset menettivät 25 000 sotilasta kaatuneina.


title: The Ways of Yore

text: The Ways of Yore on norjalaisen black metal -yhtye Burzumin järjestyksessään kahdestoista studioalbumi. Se jäljittelee musiikillisesti yhtyeen aiempia ambient-albumeita, sisältäen eroavaisuuksia tyylillisesti sekä laulun ulosannin että musiikin osalta. Albumi debytoi Suomen virallisen listan sijalla 40.


title: The Ways of Yore

text: Albumin vaikutteina ovat Euroopan historia sekä evoluutio. Kansikuva on ranskalaisen taiteilijan Gustav Dorén maalaus "Merlin".


title: The Ways of Yore

text: Kaikki kappaleet kirjoittanut Burzum.


title: Boga

text: Boga ("Boops boops") on ahvenkalalaji. Bogaa tavataan Atlantin itärannikolla Norjasta Angolaan, Välimerellä sekä harvinaisena Mustallamerellä.


title: OFC:n karsinnat jalkapallon maailmanmestaruuskilpailuihin 1998

text: Vuoden 1998 jalkapallon MM-kilpailujen karsintoihin osallistui Oseanian maanosaliitosta OFC:stä kymmenen maata. Joukkueet karsivat maanosan 0,5 kiintiöpaikasta, joka oli jaettu Aasian maanosaliiton AFC:n kanssa.


text: Karsintojen ensimmäisellä kierroksella joukkueet jaettiin Melanesian ja Polynesian karsintalohkoihin. Melanesian lohkon voittaja pääsi suoraan toiselle kierrokselle ja toiseksi sijoittunut pelasi kaksoisottelun Polynesian lohkon voittajaa vastaan pääsystä toiselle kierrokselle.


text: Oseanian maanosaliiton neljä parhaiten FIFA-rankingissa sijoittunutta maata – Australia, Uusi-Seelanti, Tahiti ja Fidži – pääsivät suoraan karsintojen toiselle kierrokselle. Toisella kierroksella joukkueet jaettiin kahteen kolmen joukkueen lohkoon. Lohkovoittajat pelasivat kaksoisottelun, jonka voittaja selviytyi liittojen väliseen karsintaotteluun.


text: Karsintojen voittaja Australia hävisi liittojen välisen karsintaottelun Iranille, eikä Oseaniasta selviytynyt yhtään maata 1998 MM-kisoihin.


text: Australia liittojen väliseen karsintaan yhteismaalein 5-0.


text: Iran selviytyi vierasmaalisäännön perusteella vuoden 1998 MM-kilpailuihin.


title: Tsolmitriptaani

text: Tsolmitriptaani on triptaaneihin kuuluva kemiallinen yhdiste, jota käytetään lääkkeenä migreenipäänsäryn lievittämiseen. Tsolmitriptaani on tryptamiinin synteettinen johdos. Tsolmitriptaanin arvellaan vähentävän pään verisuonten laajenemista, mikä helpottaa päänsärkyä ja muita migreenioireita, kuten pahoinvointia ja oksentamista sekä arkuutta valolle ja äänille. Tsolmitriptaani on PKV-lääke. Tsolmitriptaanin käytön kanssa tulee olla varovainen, jos on iskeeminen sydänsairaus tai käyttää muita triptaaneja tai masennuslääkkeitä. AstraZenecan tsolmitriptaanivalmisteen nimi on Zomig.


title: Sinnaritsiini

text: Sinnaritsiini on piperatsiinista johdettu kemiallinen yhdiste. Sinnaritsiinia käytetään pääasiassa lääkkeenä pahoinvoinnin ja oksentelun lievittämiseen. Sinnaritsiini on PKV-lääke.


title: Vaganovan balettiakatemia

text: Vaganovan balettiakatemia on maailman arvostetuimpiin kuuluva balettikouluihin kuuluva venäläinen balettioppilaitos. Se toimii Pietarissa, ja sen on perustanut vuonna 1738 Venäjän keisarinna Anna. Koulu sai nykyisen nimensä vuonna 1957 pitkäaikaisen johtajansa Agrippina Vaganovan mukaan..


title: Vaganovan balettiakatemia

text: Mikkelissä on järjestetty kesällä 2014 kolmatta kertaa balettiakatemian kurssi. Aiemmin kurssin on rahoittanut Savcorin yrittäjäpariskunta Savisalo Savcor Ballet'n nimissä, vuonna 2014 pääosin opetusministeriö.


title: Vaganovan balettiakatemia

text: Kurssin organisoi Hannu-Pekka Holmström, joka oli itse 1970-luvun alussa tanssin uusi tähti ja valmistunut Vaganovan balettiakatemiasta.


title: Paul Delaroche

text: Hippolyte (Paul) Delaroche (17. heinäkuuta 1797 Pariisi – 4. marraskuuta 1856 Pariisi) oli ranskalainen taidemaalari. Hänen tunnetuimmat työnsä ovat Ranskan ja Englannin historiaan liittyviä historiamaalauksia. Hän oli yksi oman aikansa arvostetuimmista ranskalaisista maalareista.


title: Paul Delaroche

text:
Delarochen perheellä oli vahva kytkös taidemaailmaan. Hänen isänsä oli taideasiantuntija, setänsä taidemuseon kuraattori ja veljensä taidemaalari. Hän oli lisäksi naimisissa taidemaalari Horace Vernet’n tyttären kanssa. Delaroche opiskeli maalaustaitoa Louis Étienne Wateletin ja vuodesta 1818 Antoine-Jean Grosin johdolla. Ensimmäisen näyttelynsä Pariisin salongissa hän piti vuonna 1822. Hänen varsinainen läpimurtonsa oli kaksi vuotta myöhemmin hänen esitellessään salongille teoksen "Jean D'Arc vankilassa". Delaroche sai sekä restauraation että heinäkuun monarkian aikana Ranskan valtiolta tilauksia julkisiin tiloihin sijoitettavista suurista Ranskan historiaa esittävistä maalauksista. Hän oli vuodesta 1832 École Nationale Supérieure des Beaux-Arts -taideoppilaitoksen professori. Samana vuonna hänet valittiin Ranskan instituutin jäseneksi vain 35-vuotiaana, nuorimpana henkilönä koko 1800-luvun aikana. Vuonna 1837 hän sai toteuttaa École des Beaux-Artsille valtavan taiteen historiaa esittävän seinämaalauksen, joka tunnetaan nimellä "Hémicycle". Taidekoulun palkintojenjakosalia koristava maalaus käsittää yhteensä 74 historiallista hahmoa. Delarochen maalaus "Lady Jane Greyn teloitus" sai vielä vuonna 1834 Pariisin salongissa hyvän vastaanoton, mutta hänen eräiden toisten töidensä jouduttua kolme vuotta myöhemmin kriitikkojen teilaamiksi hän ei enää antanut maalauksiaan esiteltäviksi Pariisin salonkiin.
Delaroche erikoistui suuriin historiamaalauksiin, joiden aiheet olivat usein traagisia ja toteutus tarkka yksityiskohdissa. Hän maalasi myös muotokuvia ja muita aiheita. Delarochen maalaukset olivat huolella valmisteltuja ja viimeisteltyjä. Hänen tyylinsä on sanottu edustaneen klassismin ja romantiikan välimaastoa. Delarochen realistiset historiamaalaukset tekivät hänestä yhden 1800-luvun puolivälin arvostetuimmista ranskalaisista akateemisen taiteen edustajista. Kaiverruksina ne levisivät myös tuhansiin koteihin ja tekivät hänestä suositun laajemmankin yleisön piirissä. Eläessään Delaroche oli arvostetumpi kuin samaan aikaan eläneet Eugène Delacroix tai Jean Auguste Dominique Ingres, joita kuitenkin pidetään nykyään häntä merkittävämpinä mestareina. Delarochen kuoltua hänen arvostuksensa alkoi laskea.


title: Paul Delaroche

text: Delaroche valikoi historiamaalauksiinsa erilaisia aiheita, mutta vuonna 1828 valmistuneesta työstä "Kuningatar Elisabetin kuolema" alkaen hän erikoistui Englannin historiaan. Britanniassa eräs Delarochen suosituimmista töistä on vuonna 1830 valmistunut "Kuningas Edvard V ja Yorkin herttua Towerin linnassa", joka esittää niin sanottuja Towerin prinssejä. Vaimonsa kuoltua vuonna 1845 Delaroche luopui historiamaalauksesta ja omistautui viimeisinä vuosinaan taiteessan pääasiassa uskonnollisille aiheille. Hänen viimeisiin suuriin historiamaalauksiinsa kuuluu muun muassa "Napoleon Fontainebleaussa 31. maaliskuuta 1814".


title: David L. Leivo

text: David L. Leivo oli suomalainen tietokirjailija ja arkkiveisujen tekijä.


title: David L. Leivo

text: Leivo julkaisi vuosien 1917–1954 välillä runo- ja laulukokoelmia, kaskukokoelmia sekä unien tulkintaan ja sukupuoli- ja ehkäisyasioihin liittyviä tietokirjoja. Suurimman osan Leivon kirjoista kustansi helsinkiläinen "Kustannusliike Aatos".


title: David L. Leivo

text: Leivo toimitti myös 1922–1926 ilmestynyttä Kasku-Matti-ajanvietelehteä.


title: David L. Leivo

text:
Nimellä "David L. Leivo":
Nimimerkillä "D. L.-Horma":
Nimimerkillä "Jukan Jaska":
Nimimerkillä "Agapeetus Reunanen":


title: George Eastman -palkinto

text: George Eastman -palkinto on taidemuseo George Eastman Housen vuonna 1955 perustama palkinto. George Eastman -palkinto on ensimmäinen yhdysvaltalaisen arkiston ja museon myöntämä palkinto. Palkinto annetaan henkilölle, jonka elämäntyö on ollut merkittävää elokuvataiteen kannalta.


title: George Eastman -palkinto

text: Alun perin palkinto myönnettiin varhaisen mykän elokuvan aikakauden (1915–1925) elokuvanäyttelijöille, -ohjaajille ja elokuvaajille. Vuodesta 1957 alkaen palkintoa alettiin myöntää myöhäisen mykän elokuvan aikakauden (1926–1930) taiteilijoille. Varhaisimpia palkinnonsaajia olivat Charles Chaplin, Norma Talmadge, Mary Pickford, Joan Crawford, Frank Capra ja Gary Cooper. Myöhemmin George Eastman -palkintoa alettiin myöntää myös monille muille elokuvataiteen alojen tekijöille. Palkintogaala alkujaan pidettiin Eastman Theatressa, joka sijaitsee New Yorkin Rochesterissa. Nykyään palkintogaala pidetään George Eastman Housen Dryden Theatressa.


title: George Eastman -palkinto

text: George Eastman -kunniastipendiaatti perustettiin vuonna 1995, ja se myönnetään taiteellisista saavutuksista.George Eastman -kunniamitali perustettiin vuonna 2006, ja se myönnetään tunnustuksena ansiokkaasta palvelusta George Eastmanin saavutuksien edistämisessä.Eastman House -kunniamaininta perustettiin vuonna 2009, ja se myönnetään taiteilijalle, jonka elämäntyö sisältää George Eastman House -taidemuseon suojelemien kohteiden perinteitä ja arvoja.


title: Jani Honkavaara

text: Jani Honkavaara (s. 2. helmikuuta 1976 Seinäjoki) on suomalainen jalkapallovalmentaja ja entinen jalkapalloilija. Kaudesta 2017 lähtien hän on toiminut Kuopion Palloseuran päävalmentajana.


title: Jani Honkavaara

text: Honkavaara aloitti pelaajauransa kasvattajaseurassaan TP-Seinäjoessa (ennen Törnävän Pallo-55). Pelatessaan joukkueessa hän esiintyi Suomen korkeimmalla sarjatasolla, Veikkausliigassa, yhteensä kymmenen kertaa. Myöhemmin urallaan hänet tunnettiin lähinnä vuosaarelaisen FC Viikinkien pelaajana.


title: Jani Honkavaara

text: Jalkapallouransa lopetettuaan Honkavaara nimettiin FC Viikinkien valmennusryhmään. Hän toimi seuran valmentajana ensin reservijoukkueessa ja sitten edustusjoukkueessa aina kauden 2009 loppuun saakka. Syksyllä 2009 hänet valittiin HIFK:n päävalmentajaksi, jossa hän valmensi joukkueen menestyksekkäästi Ykköseen kauden 2010 päätteeksi. Hän erosi kuitenkin tehtävästä kauden 2011 jälkeen, valmennettuaan joukkueen yhdeksänneksi niin, että se säilytti sarjapaikkansa. Menestyksekkään HIFK-jaksonsa jälkeen hänet valittiin oulunkyläläisen Gnistanin päävalmentajaksi. Hyvästä menestyksestä huolimatta hän jätti pestinsä perhesyihin vedoten. Pian tämän jälkeen hänet valittiin uudestaan HIFK:n päävalmentajan rooliin. HIFK oli kauden 2012 päätteeksi pudonnut Juha Moilasen johdolla takaisin Kakkoseen. Heti seuraavalla kaudella HIFK nousi kuitenkin Kakkosen itälohkosta Honkavaaran valmentamana takaisin Ykköseen.